
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


4 Μαΐου 2017 


ΤΕΥΧΟΣ ΔΕΥΤΕΡΟ 


Αρ 


.Φύλλου 1522 


ΑΠΟΦΑΣΕΙΣ 

Αριθμ. 4197 _ 

Καθορισμός πλαισίου εφαρμογής της Δράσης 
10.1.08 «Εφαρμογή της μεθόδου σεξουαλικής 
σύγχυσης των μικρολεπιδοπτέρων (ΚΟΜΦΟΥ¬ 
ΖΙΟ)» του Μέτρου 10 «Γεωργοπεριβαλλοντικά και 
κλιματικά μέτρα» του Προγράμματος Αγροτικής 
Ανάπτυξης της Ελλάδας (ΠΑΑ) 2014-2020. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α.Τις εθνικές διατάξεις: 

1 .Το ν. 4314/2014 (ΦΕΚ Α' 265) «Γιατη διαχείριση,τον 
έλεγχο και την εφαρμογή αναπτυξιακών παρεμβάσεων 
για την προγραμματική περίοδο 2014-2020, Β) Ενσωμά¬ 
τωση της Οδηγίας 2012/17 του Ευρωπαϊκού Κοινοβου¬ 
λίου και του Συμβουλίου της 13ης Ιουνίου 2012 (ΕΕ Ε 
156/16.6.2012) στο ελληνικό δίκαιο, τροποποίηση του ν. 
3419/2005 (ΦΕΚ Α' 297) και άλλες διατάξεις», όπως κάθε 
φορά ισχύει και ειδικότερα το άρθρο 69, παρ. 2. 

2. Τα άρθρα 13-29 του ν. 2637/1998 (ΦΕΚ Α' 200/1998) 
περί «Σύστασης Οργανισμού Πληρωμών κι Ελέγχου Κοι¬ 
νοτικών Ενισχύσεων Προσανατολισμού κι Εγγυήσεων 
(ΟΠΕΚΕΠΕ)», όπως τροποποιημένος ισχύει. 

3. Το άρθρο 90 του «Κώδικα Νομοθεσίας για την κυ¬ 
βέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98/2005). 

4. Το π.δ. 107/2014 «Οργανισμός Υπουργείου Αγροτι¬ 
κής Ανάπτυξης και Τροφίμων» (ΦΕΚ Α' 174/2014), όπως 


τροποποιήθηκε και ισχύει με το άρθρο 31 παρ. 3 και άρ¬ 
θρο 45 του ν. 4305/2014 (ΦΕΚ Α' 237/2014). 

5. Το π.δ. 70/2015 περί «Ανασύστασης των Υπουργείων 
...»(ΦΕΚ Α' 114/22-09-2015). 

6. Το π.δ.73/2015 «Διορισμός Αντιπροέδρου της Κυ¬ 
βέρνησης Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 116/23-09-2015). 

7. Την υπ'αριθμ. 282966/9-7-2007 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Έγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε των ενισχύσεων που βαρύνουν τον ΕΛΕΓΕΠ» 
(ΦΕΚ Β' 125/2007). 

8. Την υπ' αριθμ. 4941/07-11-2011 κοινή υπουργική 
απόφαση «Σύστημα Δημοσιονομικών Διορθώσεων και 
διαδικασίες ανάκτησης αχρεωστήτως ή παρανόμως 
καταβληθέντων ποσών από Εθνικούς ή Κοινοτικούς 
πόρους, στα πλαίσια του Προγράμματος Αγροτική Ανά¬ 
πτυξη της Ελλάδος 2007-2013» (ΦΕΚ Β' 2538/7-11-2011). 

9. Την υπ'αριθμ. 24944/20-09-2016 κοινή υπουργική 
απόφαση «Αναδιοργάνωση των Ειδικών Υπηρεσιών του 
Προγράμματος Αγροτικής Ανάπτυξης 2014-2020» (ΦΕΚ 
Β' 3066/26.09.2016). 

10. Την υπ' αριθμ. 281255/06-05-2008 απόφαση του 
Υπουργού Αγροτικής Ανάπτυξης καιΤροφίμων «Έγκριση 
Κανονισμού Διαδικασιών Ελέγχων του Ν.Π.Ι.Δ. με την 
επωνυμία "Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(ΟΠΕΚΕΠΕ)» (ΦΕΚ Β' 794/2008). 

11. Την υπ'αριθμ. 104/7056/21-01-2015 απόφαση του 
Υπουργού Αγροτικής Ανάπτυξης και Τροφίμων «Εθνικές 

επιλογές διοικητικά μέτρα και διαδικασίες εφαρμογής 
των άμεσων ενισχύσεων κατ' εκτέλεση του Καν. (ΕΕ) 
1307/2013 και του Καν. (ΕΕ) 1306/2013 του Ευρωπαϊκού 
Κοινοβουλίου και του Συμβουλίου», όπως τροποποιη¬ 
μένη ισχύει. 

12. Την υπ' αριθμ. 1065/19-04-2016 απόφαση του 
Υπουργού Αγροτικής Ανάπτυξης και Τροφίμων για το 
Σύστημα Διαχείρισης και Ελέγχου του «Προγράμματος 
Αγροτικής Ανάπτυξης της Ελλάδας 2014- 2020», όπως 
ισχύει κάθε φορά. 

Β. Τις ενωσιακές διατάξεις: 

Ι.Τον Καν. (ΕΕ) 1305/2013του Ευρωπαϊκού Κοινοβου¬ 
λίου και του Συμβουλίου για τη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Αγρο¬ 
τικής Ανάπτυξης (ΕΓΤΑΑ) και την κατάργηση του κανο¬ 
νισμού (ΕΚ) αριθμ. 1698/2005 του Συμβουλίου, όπως 
τροποποιήθηκε και ισχύει (ΕΕ Ε 347/20.12.2013). 

2. Τον Καν. (ΕΕ) αριθμ. 1306/2013 του Ευρωπαϊκού 
Κοινοβουλίου και του Συμβουλίου σχετικά με τη χρη¬ 
ματοδότηση, τη διαχείριση και την παρακολούθηση της 
κοινής γεωργικής πολιτικής και την κατάργηση των κα¬ 
νονισμών (ΕΟΚ) αριθμ. 352/1978, (ΕΚ) αριθμ. 165/1994, 
(ΕΚ) αριθμ. 2799/1998, (ΕΚ) αριθμ. 814/2000, (ΕΚ) αριθμ. 
1290/2005 και (ΕΚ) αριθμ. 485/2008 του Συμβουλίου, 
όπως τροποποιήθηκε και ισχύει (ΕΕ ί 347/20.12.2013). 

3. Τον Καν. (ΕΕ) αριθμ. 1307/2013 του Ευρωπαϊκού 
Κοινοβουλίου και του Συμβουλίου περί θεσπίσεως κα¬ 
νόνων για άμεσες ενισχύσεις στους γεωργούς βάσει κα¬ 
θεστώτων στήριξης στο πλαίσιο της κοινής γεωργικής 
πολιτικής και για την κατάργηση του κανονισμού (ΕΚ) 
αριθμ. 637/2008 και του κανονισμού (ΕΚ) αριθμ. 73/2009 
του Συμβουλίου, όπως τροποποιήθηκε και ισχύει (ΕΕ ί 
347/20.12.2013). 

4. Τον Καν. (ΕΕ) αριθμ. 1310/2013 του Ευρωπαϊκού Κοι¬ 
νοβουλίου και του Συμβουλίου σχετικά με τη θέσπιση 
ορισμένων μεταβατικών διατάξεων για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ) και την τροποποίηση 
του κανονισμού (ΕΕ) αριθμ. 1305/2013 του Ευρωπαϊκού 
Κοινοβουλίου και του Συμβουλίου όσον αφορά τους πό¬ 
ρους και την κατανομή τους για το έτος 2014 και την 
τροποποίηση του κανονισμού (ΕΚ) αριθμ. 73/2009 του 
Συμβουλίου και των κανονισμών (ΕΕ) αριθμ. 1307/2013, 
(ΕΕ) αριθμ. 1306/2013 και (ΕΕ) αριθμ. 1308/2013 του 
Ευρωπαϊκού Κοινοβουλίου και του Συμβουλίου όσον 
αφορά την εφαρμογή τους κατά το έτος 2014, όπως τρο¬ 
ποποιήθηκε και ισχύει (ΕΕ Ε 347/20.12.2013). 

5. Τον κατ'εξουσιοδότηση Καν. (ΕΕ) αριθμ. 807/2014 
της Επιτροπής για τη συμπλήρωση του κανονισμού (ΕΕ) 
αριθμ. 1305/2013 του Ευρωπαϊκού Κοινοβουλίου και του 
Συμβουλίου για τη στήριξη της αγροτικής ανάπτυξης 
από το Ευρωπαϊκό Γεωργικό Ταμείο Αγροτικής Ανάπτυ¬ 
ξης (ΕΓΤΑΑ) και για τη θέσπιση μεταβατικών διατάξεων 
όπως τροποποιήθηκε και ισχύει (ΕΕ Ε 227/31.07.2014). 

6. Τον εκτελεστικό Καν. (ΕΕ) αριθμ. 808/2014 της Επι¬ 
τροπής της 17ης Ιουλίου 2014 σχετικά με τη θέσπιση κα¬ 
νόνων εφαρμογήςτου κανονισμού (ΕΕ) αριθμ. 1305/2013 
του Ευρωπαϊκού Κοινοβουλίου και του Συμβουλίου για 
τη στήριξη της αγροτικής ανάπτυξης από το Ευρωπαϊ¬ 


κό Γεωργικό Ταμείο Αγροτικής Ανάπτυξης (ΕΓΤΑΑ) (ΕΕ Ε 
227/31.07.2014). 

7. Τον εκτελεστικό Καν. (ΕΕ) αριθμ. 809/2014 της Επι¬ 
τροπής της 17ης Ιουλίου 2014 για τη θέσπιση κανόνων 
εφαρμογήςτου κανονισμού (ΕΕ) αριθμ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση (ΕΕ Ε 227/31.07.2014). 

8. Τον κατ'εξουσιοδότηση Καν. (ΕΕ) αριθμ. 640/2014 
της Επιτροπής για τη συμπλήρωση του κανονισμού (ΕΕ) 
αριθμ. 1306/2013 του Ευρωπαϊκού Κοινοβουλίου και 
του Συμβουλίου όσον αφορά το ολοκληρωμένο σύστη¬ 
μα διαχείρισης και ελέγχου και τους όρους απόρριψης 
και ανάκτησης πληρωμών καθώς και τις διοικητικές κυ¬ 
ρώσεις που εφαρμόζονται στις άμεσες ενισχύσεις, τη 
στήριξη της αγροτικής ανάπτυξης και την πολλαπλή 
συμμόρφωση, όπως τροποποιήθηκε και ισχύει, (ΕΕ Ε 
181/20.06.2014). 

9. Την υπ'αριθμ. ί (2015) 9170 ΓϊπθΙ/Ι 1-12-2015 Εκτε¬ 
λεστική απόφαση της Επιτροπής, για την έγκριση του 
Προγράμματος Αγροτικής Ανάπτυξης της Ελλάδας 2014- 
2020 για στήριξη από το Ευρωπαϊκό Γεωργικό Ταμείο 
Αγροτικής Ανάπτυξης, όπως ισχύει κάθε φορά. 

Γ.Την υπ'αριθμ. 1174/19-4-2017 σύμφωνη γνώμη της 
ΕΥΔ ΠΑΑ. 

Δ. Την υπ' αριθμ. 33931/13-4-2017 σύμφωνη γνώμη 
τουΟΠΕΚΕΠΕ. 

Ε. Ότι από την παρούσα απόφαση δεν προκαλείται 
δημόσια δαπάνη σε βάρος του κρατικού Προϋπολογι¬ 
σμού, αποφασίζει: 

Άρθρο 1 

Ενισχυόμενη Δράση - Σκοπός 

Σκοπός της παρούσας απόφασης είναι η θέσπιση του 
θεσμικού πλαισίου για την εφαρμογή, διαχείριση και πα¬ 
ρακολούθηση της δράσης 10.1.08 «Εφαρμογή της με¬ 
θόδου σεξουαλικής σύγχυσης των μικρολεπιδοπτέρων 
(ΚΟΜΦΟΥΖΙΟ)» του Μέτρου 10 «Γεωργοπεριβαλλοντικά 
και κλιματικά μέτρα» του Προγράμματος Αγροτικής Ανά¬ 
πτυξης της Ελλάδας (ΠΑΑ) 2014-2020. 

Μέσω της μεθόδου της σεξουαλικής σύγχυσης των μι- 
κρολεπιδοπτέρων (ΚΟΜΦΟΥΖΙΟ), παρεμποδίζεται η σύ¬ 
ζευξη των ακμαίων των μικρολεπιδοπτέρων καρπόκαψα 
(0Γ3ρΓιοΙίΐΓΐ3 ιηοΙθ5ΐ3), ανάροια (Απ 3Γ5Ι3 Ιίπθ3ΐθΙΐ3) και 
φυλλοδέτη (ΑάοχορΓιγθ5 ογβπβ), εντομολογικών εχθρών 
της ροδακινιάς, της νεκταρινιάς και της βερικοκιάς, και 
έτσι ελαχιστοποιείται ο πληθυσμός των επιβλαβών προ¬ 
νυμφών των εντόμων. 

Στόχος της δράσης είναι να υποκατασταθεί σταδιακά 
η χημική καταπολέμηση των ως άνω μικρολεπιδοπτέ- 
ρων, συμβάλλοντας με τον τρόπο αυτό στη βελτίωση 
της ποιότητας των υδατικών πόρων και στην ανάκαμψη 
της βιοποικιλότητας στους δενδρώνες στους οποίους θα 
εφαρμοστεί η δράση. 

Η δράση συνεισφέρει στην προτεραιότητα 4 «αποκα¬ 
τάσταση, διατήρηση και ενίσχυση των οικοσυστημάτων 
που συνδέονται με τη γεωργία και τη δασοπονία» και 
ειδικότερα στις Περιοχές Εστίασης: 

4α) Αποκατάσταση, διατήρηση και ενίσχυση της βι- 
οποικιλότητας, συμπεριλαμβανομένων των περιοχών 
Ν3ΐυΓ3 2000, και εντός των περιοχών που αντιμετωπί¬ 
ζουν φυσικά ή άλλα ειδικά μειονεκτήματα, της γεωργίας 
Υψηλής Φυσικής Αξίας (ΗΝν) και της κατάστασης των 
ευρωπαϊκών τοπίων και 

4β) Βελτίωση της διαχείρισης των υδάτων, συμπερι- 
λαμβανομένης της διαχείρισης των λιπασμάτων και των 
φυτοφαρμάκων. 

Άρθρο 2 

Αρμόδιοι Φορείς 

1. Φορέας Διαχείρισης της δράσης είναι η Ειδική 
Υπηρεσία Διαχείρισης του Προγράμματος Αγροτικής 
Ανάπτυξης 2014-2020 (ΕΥΔ ΠΑΑ), η οποία έχει και την 
αρμοδιότητα της συνολικής διαχείρισης και εφαρμογής 
του Προγράμματος Αγροτικής Ανάπτυξης 2014-2020, 
όπως προβλέπεται στο ν. 4314/2014. 

2. Ενδιάμεσος Φορέας Διαχείρισης (ΕΦΔ) της δράσης 
είναι η Ειδική Υπηρεσία Εφαρμογής του Προγράμμα¬ 
τος Αγροτικής Ανάπτυξης 2014-2020 (ΕΥΕ ΠΑΑ), με τη 
διοικητική υποστήριξη σε περιφερειακό επίπεδο των 
Διευθύνσεων Αγροτικής Οικονομίας (ΔΑΟ) των αιρετών 
Περιφερειών/Διευθύνσεων Αγροτικής Οικονομίας και 
Κτηνιατρικής (ΔΑΟΚ) των Περιφερειακών Ενοτήτων της 
έδρας εκμετάλλευσης του δικαιούχου. 

3. Οργανισμός πληρωμής της δράσης είναι ο Οργα¬ 
νισμός Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων (ΟΠΕΚΕΠΕ). 

Άρθρο 3 

Εννοιολογικοί Προσδιορισμοί 

Για τις ανάγκες της παρούσας απόφασης, ισχύουν οι 
ορισμοί του άρθρου 4 του Καν. (ΕΕ) 1307/2013, του άρ¬ 
θρου 2 του Καν. (ΕΕ) 1306/2013 και του άρθρου 2 του 
κατ' εξουσιοδότηση Καν. (ΕΕ) 640/2014, οι οποίοι εξει- 
δικευμένα αναφέρονται στην αριθμ. 104/7056/2015 
ΥΑ «Εθνικές επιλογές, διοικητικά μέτρα και διαδικασίες 
εφαρμογής των άμεσων ενισχύσεων κατ' εκτέλεση του 
Καν. (ΕΕ) 1307/2013 και του Καν. (ΕΕ) 1306/2013 του 
Ευρωπαϊκού Κοινοβουλίου και του Συμβουλίου» όπως 
κάθε φορά ισχύει. Επιπλέον αυτών, ισχύουν οι ακόλουθοι 
εννοιολογικοί προσδιορισμοί: 

1. Ως «συγκαλλιέργεια» νοείται η ταυτόχρονη καλλιέρ¬ 
γεια διαφορετικών φυτικών ειδών στην ίδια έκταση, εφ’ 
όσον η κάθε καλλιέργεια καταλαμβάνει τουλάχιστον το 
25% της συνολικής έκτασης, σύμφωνα με το άρθρο 40 
του Καν. (ΕΕ) 639/2014. 

2. Νόμιμη κατοχή 

Τα παραστατικά τεκμηρίωσης της νόμιμης κατοχής 
της εκμετάλλευσης υποβάλλονται με την Ενιαία Αίτηση 
Ενίσχυσης (ΕΑΕ), σύμφωνα με τα αναφερόμενα στη σχε¬ 
τική εγκύκλιο υποβολής της ΕΑΕ, και είναι διαθέσιμα σε 
ηλεκτρονική μορφή. 

3. Αιτήσεις 

α) Ενιαία Αίτηση Ενίσχυσης (ΕΑΕ): Η αίτηση που υπο¬ 
βάλλει ο δικαιούχος στο πλαίσιο του Καν. (ΕΕ) αριθμ. 
1306/2013, αναφέροντας κατά περίπτωση όλα τα στοι¬ 
χεία της εκμετάλλευσης καθώς και τις μη γεωργικές εκτά¬ 
σεις για τις οποίες ζητείται η στήριξη. 


β) Αίτηση στήριξης: Η αίτηση που υποβάλλει ο υπο¬ 
ψήφιος για την ένταξη στα μέτρα, υπομέτρα ή δράσεις 
του ΠΑΑ που συνδέονται με έκταση ή αριθμό ζώων και 
ανήκουν στο πεδίο ισχύος του Ολοκληρωμένου Συστή¬ 
ματος (ΟΣ), στο πλαίσιο του Καν. (ΕΕ) αριθμ. 1305/2013. 

γ) Αίτηση πληρωμής: Η αίτηση που υποβάλλει ο δικαι¬ 
ούχος για την καταβολή της ενίσχυσης από τις εθνικές 
αρχές στο πλαίσιο του Καν. (ΕΕ) αριθμ. 1305/2013 και 
η οποία αποτελεί παράρτημα της Ενιαίας Αίτησης Ενί¬ 
σχυσης (ΕΑΕ). 

4. Πολλαπλή συμμόρφωση 

Οι κανόνες πολλαπλής συμμόρφωσης συνίστανται 
στις Κανονιστικές Απαιτήσεις Διαχείρισης που απορρέ¬ 
ουν από την ενωσιακή νομοθεσία και στα πρότυπα για 
την Καλή Γεωργική και Περιβαλλοντική Κατάσταση των 
εκτάσεων που θεσπίζονται σε εθνικό επίπεδο, όπως απα- 
ριθμούνται στο Παράρτημα II του Καν. (ΕΕ) 1306/2013, 
όσον αφορά τους ακόλουθους τομείς: 

α) περιβάλλον, κλιματική αλλαγή και καλή γεωργική 
κατάσταση των εκτάσεων, 
β) δημόσια υγεία και υγεία των ζώων και των φυτών, 
γ) καλή μεταχείριση των ζώων 
σύμφωνα με το άρθρο 93 του Καν. (ΕΕ) 1306/2013. 

5. Γεωργοπεριβαλλοντικός - κλιματικός φάκελος δι¬ 
καιούχου 

Ως γεωργοπεριβαλλοντικός - κλιματικός φάκελος δι¬ 
καιούχου θεωρείται ο φυσικός φάκελος που υποχρεού- 
νται να τηρούν οι δικαιούχοι. Ο φάκελος περιλαμβάνει 
κατά περίπτωση και κατ'ελάχιστον: 

■ Μητρώο Εισροών και Εκροών (ΜΕΕ) της εκμετάλ¬ 
λευσης όπως προβλέπεται στο πλαίσιο της Πολλαπλής 
Συμμόρφωσης. 

• Ημερολόγιο εργασιών (ΗΕ) της εκμετάλλευσης όπως 
προβλέπεται στο πλαίσιο της Πολλαπλής Συμμόρφω¬ 
σης, το οποίο περιλαμβάνει ημερολόγιο εργασιών ανά 
αγροτεμάχιο και νόμιμα παραστατικά αγοράς (κυρίως 
για φυτοπροστατευτικά προϊόντα) και πώλησης προϊ¬ 
όντων αυτής. 

• Παραστατικά συμμόρφωσης ειδικών διατάξεων της 
δράσης: παραστατικά του Κώδικα Φορολογικής Απεικό¬ 
νισης Συναλλαγών (ΚΦΑΣ) για την αγορά ατμιστήρων- 
διαχυτήρων και φερομονικών παγίδων παρακολούθη¬ 
σης και παραστατικά του ΚΦΑΣ για την παροχή υπηρε¬ 
σιών εκ μέρους του επιβλέποντα Γεωπόνου. 

• Ετήσια Σχέδια Εφαρμογής σε έντυπη μορφή, με τυχόν 
αναθεωρήσεις αυτών, υπογεγραμμένα από τον επιβλέ- 
ποντα Γεωπόνο. 

• Ηλεκτρονική έκδοση των Ετήσιων Σχεδίων Εφαρμο¬ 
γής, με τυχόν αναθεωρήσεις αυτών, όπως αυτά εκτυπώ¬ 
νονται από το ΠΣ, υπογεγραμμένα από τον επιβλέποντα 
Γεωπόνο. 

6. Ολοκληρωμένο Σύστημα (ΟΣ) 

Το ολοκληρωμένο σύστημα (ΟΣ) περιλαμβάνει τα 
ακόλουθα στοιχεία: 
α) ηλεκτρονική βάση δεδομένων, 
β) σύστημα αναγνώρισης αγροτεμαχίων, 
γ) σύστημα αναγνώρισης και καταγραφής των ζώων, 
δ) σύστημα προσδιορισμού και καταγραφής των δι¬ 
καιωμάτων ενίσχυσης, 

ε) Ενιαία Αίτηση Ενίσχυσης (ΕΑΕ) 

στ) ολοκληρωμένο σύστημα ελέγχου, 

ζ) ενιαίο σύστημα καταγραφής της ταυτότητας κάθε 
δικαιούχου ο οποίος υποβάλλει Ενιαία Αίτηση Ενίσχυσης 
(ΕΑΕ). 

7. Ολοκληρωμένο Πληροφοριακό Σύστημα Αγροτικής 
Ανάπτυξης (ΟΠΣΑΑ) 2014-2020. 

Το Ολοκληρωμένο Πληροφοριακό Σύστημα Αγροτι¬ 
κής Ανάπτυξης, σύμφωνα με τα οριζόμενα στο άρθρο 
61 του ν. 4314/2014. 

8. Πληροφοριακό Σύστημα (ΠΣ) 

Ως Πληροφοριακό Σύστημα νοείται το επί μέρους πλη¬ 
ροφοριακό σύστημα που λειτουργεί με άμεση σύνδεση 
με το ΟΣ και ενδεχομένως με άλλες βάσεις δεδομένων, 
και, μέσω διεπαφών, με το ΟΠΣΑΑ, για τις ανάγκες εφαρ¬ 
μογής της δράσης της παρούσας. 

Άρθρο 4 

Πεδίο εφαρμογής 

Η δράση αφορά τις καλλιέργειες της ροδακινιάς, της 
νεκταρινιάς και της βερικοκιάς και εφαρμόζεται στις πε¬ 
ριοχές καλλιέργειάς τους σε ολόκληρη την επικράτεια. 

Άρθρο 5 

Κριτήρια επιλεξιμότητας δικαιούχων - 

Αποφυγή διπλής χρηματοδότησης 

Τα κριτήρια επιλεξιμότητας δικαιούχων πρέπει να συ¬ 
ντρέχουν τόσο κατά την υποβολή της αίτησης στήριξης 
όσο και καθ' όλη τη διάρκεια της δέσμευσης. 

Α. Δικαιούχοι της δράσης μπορούν να κριθούν γε¬ 
ωργοί, φυσικά και νομικά πρόσωπα ή ομάδες αυτών, οι 
οποίοι είναι κάτοχοι γεωργικής έκτασης. 

Β. Δεν δύναται να κριθούν δικαιούχοι των ενισχύσεων 
της παρούσας απόφασης, ακόμη κι αν πληρούν τις προ¬ 
ϋποθέσεις της παραγράφου Α του παρόντος άρθρου, οι 
ακόλουθες κατηγορίες υποψηφίων: 

1. Όσοι έχουν ενταχθεί στο καθεστώς της πρόωρης 
συνταξιοδότησης ή οι σύζυγοι αυτών. 

2. Διάδοχοι πρόωρης συνταξιοδότησης για τους οποί¬ 
ους έχει εκδοθεί απόφαση αποκλεισμού από τη λήψη 
οποιοσδήποτε ενίσχυσης στον αγροτικό τομέα για δέκα 
(10) έτη. 

3. Όσοι έχουν αποβληθεί από γεωργοπεριβαλλοντι- 
κό μέτρο ή δράση στην τρέχουσα ή σε προηγούμενη 
Προγραμματική Περίοδο, λόγω υποβολής εκ προθέσεως 
ανακριβών στοιχείων και δεν έχει παρέλθει χρονικό διά¬ 
στημα δύο (2) ημερολογιακών ετών από την αποβολή. 

4. Όσοι, κατά τη χρονική στιγμή που διενεργούνται 
οι διοικητικοί έλεγχοι επί των αιτήσεων στήριξης ή των 
αιτήσεων πληρωμής, είναι μέλη αναγνωρισμένων Οργα¬ 
νώσεων Παραγωγών της κοινής Οργάνωσης των Αγορών 
γεωργικών προϊόντων (ΚΟΑ) των τομέων οπωροκηπευ- 
τικών και μεταποιημένων οπωροκηπευτικών, με εγκε¬ 
κριμένα Επιχειρησιακά Προγράμματα, κατά την έννοια 
της αριθμ. 266355/11 -02-2009 (ΦΕΚ 594/Β72009) κοινής 
απόφασης των Υπουργών Οικονομίας και Οικονομικών 
και Αγροτικής Ανάπτυξης και Τροφίμων, όπως ισχύει, 
στα οποία το ΚΟΜΦΟΥΖΙΟ περιλαμβάνεται ως δράση 
του Επιχειρησιακού Προγράμματος για τις επιλέξιμες 
στη δράση 10.1.08 καλλιέργειες (ροδακινιά, νεκταρινιά, 


βερικοκιά) για ένα ή περισσότερα έτη εφαρμογής της 
εκάστοτε πρόσκλησης της δράσης της παρούσας.Το συ¬ 
γκεκριμένο κριτήριο αποκλεισμού τίθεται προκειμένου 
να διασφαλιστεί η αποφυγή διπλής χρηματοδότησης 
της ίδιας δράσης από περισσότερα από ένα εθνικά ή/ 
και συγχρηματοδοτούμενα προγράμματα. 

Άρθρο 6 

Κριτήρια ένταξης εκμετάλλευσης 

Τα κριτήρια για την ένταξη μιας εκμετάλλευσης στη 
δράση της παρούσας, διακρίνονται σε: 

α) κριτήρια επιλεξιμότητας, τα οποία πρέπει να συ¬ 
ντρέχουν τόσο κατά την υποβολή της αίτησης στήριξης 
όσο και καθ'όλη τη διάρκεια της δέσμευσης και 
β) κριτήρια επιλογής. 

Α. Κριτήρια επιλεξιμότητας εκμετάλλευσης 

1. Προκειμένου να ενταχθούν στη δράση της παρού¬ 
σας, τα αιτούμενα προς ένταξη αγροτεμάχια πρέπει να 
πληρούν το παρακάτω κριτήριο επιλεξιμότητας: 

Να είναι δηλωμένα στην πλέον πρόσφατη ΕΑΕ του 
υποψηφίου με επιλέξιμη για τη δράση καλλιέργεια (ρο¬ 
δακινιά, νεκταρινιά, βερικοκιά) ή με συγκαλλιέργειατων 
επιλέξιμων ειδών. 

2. Αποκλείονται από την ένταξη αγροτεμάχια τα οποία: 
α) είναι ενταγμένα στο μέτρο της δάσωσης γεωργικών 

γαιών, 

β) είναι ενταγμένα σε άλλες μη συμβατές, σε επίπεδο 
ενταγμένης εκμετάλλευσης, δράσεις των Μέτρων 10 
«Γεωργοπεριβαλλοντικά και κλιματικά μέτρα» και 11 
«Βιολογική Γεωργία» του ΠΑΑ 2014-2020, σύμφωνα με 
τους Πίνακες 1 και 2 του Παραρτήματος I της παρούσας, 
γ) είναι συνιδιόκτητα, με την έννοια της δήλωσης του 
αγροτεμαχίου με ποσοστό συνιδιοκτησίας μικρότερο 
του 100% στην πλέον πρόσφατη ΕΑΕ του υποψηφίου. 

3. Οι υποψήφιοι/δικαιούχοι της παρούσας δράσης, 
μπορούν να υποβάλουν αίτηση στήριξης για το ίδιο 
αγροτεμάχιο και στη δέσμευση Γ «Χλωρά λίπανση με 
φυτά εδαφοκάλυψης στις δενδροκαλλιέργειες που αντι¬ 
στοιχεί τουλάχιστον στο 20% της αρδεύσιμης έκτασης» 
της δράσης 10.1.04 «Μείωση της ρύπανσης νερού από 
γεωργική δραστηριότητα» καθώς και στη δράση 10.1.10 
«Προστασία τοπικών αβελτίωτων πληθυσμών - ποικιλιών 
που κινδυνεύουν από γενετική διάβρωση» του Μέτρου 
10 «Γεωργοπεριβαλλοντικά και κλιματικά μέτρα» του 
ΠΑΑ 2014-2020. Η στήριξη που προκύπτει από τους 
ανωτέρω συνδυασμούς δράσεων, δεν μπορεί να υπερ¬ 
βαίνει τα 900 €/Η3/έτος. 

4. Ένας υποψήφιος/δικαιούχος της δράσης της παρού¬ 
σας, μπορεί να υποβάλει αίτηση στήριξης σε περισσότε¬ 
ρες από μία δράσεις των Μέτρων 10 «Γεωργοπεριβαλλο- 
ντικά και κλιματικά μέτρα» και 11 «Βιολογική Γεωργία» 
του ΠΑΑ 2014-2020, για διαφορετικά από τα ενταγμένα 
στο πλαίσιο της δράσης της παρούσας αγροτεμάχια. 

Β. Κριτήρια επιλογής εκμετάλλευσης 
Για τους υποψηφίους, οι εκμεταλλεύσεις των οποίων 
πληρούν καταρχάςτο κριτήριο επιλεξιμότητας της προ¬ 
ηγούμενης παραγράφου, και εφόσον ο συνολικός προ¬ 
ϋπολογισμός των αιτήσεων στήριξης της πρόσκλησης 
της δράσης είναι μεγαλύτερος του προϋπολογισμού της 
πρόσκλησης, ισχύουν τα κάτωθι βαθμολογικά κριτήρια 
επιλογής: 

ΑΡΧΗ ΚΡΙΤΗΡΙΟΥ ΑΞΙΟΛΟΓΗΣΗΣ 

Α/Α 

ΚΡΙΤΗΡΙΟ 

ΑΝΑΛΥΣΗ 
ΤΙΜΩΝ - 
ΚΑΤΑΣΤΑΣΗΣ 
ΚΡΙΤΗΡΙΟΥ 

ΜΟΡΙΟΔΟΤΗΣΗ 

1. Οι εκμεταλλεύσεις που έστω 
και ένα τμήμα τους βρίσκεται 
σε προστατευμένη περιοχή 
(περιοχές ΝΑΤυΚΑ, 
θεσμοθετημένες περιοχές 
εθνικών πάρκων) εντάσσονται 
κατά προτεραιότητα στη δράση 

1.1. 

Οι εκμεταλλεύσεις 
που τουλάχιστον το 

10% της έκτασής τους 
βρίσκεται σε 
προστατευόμενη 
περιοχή (περιοχές 

ΝΑΤυΚΑ 2000, 
θεσμοθετημένες 
περιοχές εθνικών πάρκων) 
εντάσσονται κατά 
προτεραιότητα στη δράση 

ΝΑΙ 

10 

ΟΧΙ 

0 

2. Οι υπόλοιπες εκμεταλλεύσεις 
(εκτός περιοχών ΝΑΤυΚΑ) 
κατατάσσονται με βάση το 
παρακάτω κριτήριο επιλογής: 

• Ομάδες και οργανώσεις 
παραγωγών 

2.1. 

Ο υποψήφιος είναι 
μέλος 

αναγνωρισμένης 
ομάδας ή/και 
οργάνωσης 
παραγωγών 

5 


Τα μόρια των ως άνω κριτηρίων επιλογής δεν αθροίζονται, όπως προκύπτει και από την περιγραφή της αρχής 
των κριτηρίων αξιολόγησης/επιλογήςτου παραπάνω πίνακα. 


Άρθρο 7 

Γραμμή βάσης - Δεσμεύσεις 

Α. Οι δικαιούχοι οφείλουν να τηρούν, κατ'έτος και καθ' 
όλη τη διάρκεια των δεσμεύσεών τους, τη γραμμή βάσης 
της δράσης, σύμφωνα με τον Πίνακα 1 του Παραρτήμα¬ 
τος II της παρούσας. 

Στο πλαίσιο τήρησης της γραμμής βάσης της δράσης, 
οι δικαιούχοι οφείλουν, μεταξύ άλλων, να χρησιμοποιούν 
φυτοπροστατευτικά σκευάσματα τα οποία διαθέτουν 
άδεια για διάθεση στην αγορά, η οποία αφορά συγκε- 
κριμένο/ους εντομολογικό/ούς εχθρό/ούς (καρπόκαψα, 
ανάρσια, φυλλοδέτης) και καλλιέργεια/ες (ροδακινιά, νε- 
κταρινιά, βερικοκιά). 

Σύμφωνα με το άρθρο 48 του Καν. (ΕΕ) 1305/2013, 
προβλέπεται ρήτρα αναθεώρησης για δεσμεύσεις που 
έχουν αναληφθεί σύμφωνα με το άρθρο 28 (Ενισχύσεις 
για τη γεωργία, το περιβάλλον και το κλίμα) του Καν. (ΕΕ) 
1305/2013, προκειμένου να διασφαλισθεί η προσαρμογή 
τους σε περίπτωση τροποποιήσεων στα σχετικά υποχρε¬ 
ωτικά πρότυπα, απαιτήσεις ή υποχρεώσεις που αναφέρο- 
νται στο εν λόγω άρθρο του Καν. (ΕΕ) 1305/2013 (γραμμή 
βάσης), πέραν των οποίων εκτείνονται οι δεσμεύσεις. 
Αυτή η ρήτρα καλύπτει επίσης τις απαιτούμενες προ¬ 
σαρμογές για να αποφευχθεί η διπλή χρηματοδότηση 
των πρακτικών που προβλέπονται στο άρθρο 43 του 
κανονισμού (ΕΕ) αριθμ. 1307/2013 (γεωργικές πρακτικές 
επωφελείς για το κλίμα και το περιβάλλον), σε περίπτωση 
τροποποίησης των πρακτικών αυτών. 

Β. Οι δεσμεύσεις των δικαιούχων είναι πενταετούς δι¬ 
άρκειας και εκκινούν από την ημερομηνία που ορίζεται 
στην πρόσκληση εκδήλωσης ενδιαφέροντος. 


1. Οι δικαιούχοι της δράσης δεσμεύονται: 

α. Να εφαρμόζουν τη μέθοδο της σεξουαλικής σύγχυ¬ 
σης (ΚΟΜΦΟΥΖΙΟ) των μικρολεπιδοπτέρων - εχθρών της 
ροδακινιάς, νεκταρινιάς και βερικοκιάς και συγκεκριμένα 
της καρπόκαψας, της ανάρσιας και του φυλλοδέτη, στα 
ενταγμένα στη δράση αγροτεμάχια, μέσω της υλοποί¬ 
ησης Ετήσιου Σχεδίου Εφαρμογής. Η μέθοδος της σε¬ 
ξουαλικής σύγχυσης των μικρολεπιδοπτέρων, συνίστα- 
ται στην εγκατάσταση παγίδων παρακολούθησης και 
ατμιστήρων-διαχυτήρων (άί5ρθΠ5θΓ5). Στην περίπτωση 
αγροτεμαχίων με συγκαλλιέργεια επιλέξιμων στη δράση 
ειδών, η μέθοδος πρέπει να εφαρμόζεται για το σύνολο 
των συγκαλλιεργούμένων ειδών. 

β. Να διαθέτουν, εφαρμόζουν και, εφόσον απαιτείται, 
να αναθεωρούν Ετήσιο Σχέδιο Εφαρμογής της ενισχυό- 
μενης μεθόδου (ΚΟΜΦΟΥΖΙΟ) στα ενταγμένα στη δρά¬ 
ση αγροτεμάχια για κάθε έτος εφαρμογής της δράσης. 
Το Ετήσιο Σχέδιο Εφαρμογής δύναται να αναθεωρείται, 
λαμβάνοντας υπόψη δεδομένα όπως η καταγραφή των 
συλλήψεων στις παγίδες παρακολούθησης, οι μετρή¬ 
σεις του ποσοστού προσβολής σε φύλλα και βλαστούς 
από τα μικρολεπιδόπτερα-στόχους, τα Τεχνικά Δελτία 
της υπηρεσίας Γεωργικών Προειδοποιήσεων των κατά 
τόπους Περιφερειακών Κέντρων Προστασίας Φυτών και 
Ποιοτικού Ελέγχου (ΠΚΠΦ-ΠΕ) του ΥπΑΑΤ, και περιγράφει 
μέτρα πρόληψης και αντιμετώπισης των πληθυσμών των 
τριών μικρολεπιδοπτέρων στα ενταγμένα στη δράση 
αγροτεμάχια. 

Στο Ετήσιο Σχέδιο Εφαρμογής πρέπει να προβλέπε- 
ται η αντιμετώπιση, μέσω της μεθόδου της σεξουαλικής 
σύγχυσης, και των τριών μικρολεπιδοπτέρων-στόχωντης 
δράσης. Δεν γίνεται αποδεκτό Ετήσιο Σχέδιο Εφαρμογής 

που προβλέπει τη μη χρήση ατμιστήρων-διαχυτήρων 
για συγκεκριμένο/α μικρολεπιδόπτερο/α. Ο αριθμός 
των ατμιστήρων-διαχυτήρων ανά μονάδα επιφάνειας 
(εκτάριο ή στρέμμα) που προβλέπεται στο Ετήσιο Σχέδιο 
Εφαρμογής για κάθε αγροτεμάχιο, δεν μπορεί να είναι 
μικρότερος από τον ελάχιστο αριθμό ατμιστήρων-δια- 
χυτήρων ανά μονάδα επιφάνειας (εκτάριο ή στρέμμα) 
που προβλέπεται για το εκάστοτε φυτοπροστατευτικό 
προϊόν στην άδεια έγκρισης διάθεσής του στην αγορά. 

Προκειμένου να θεωρείται έγκυρο, το Ετήσιο Σχέδιο 
Εφαρμογής πρέπει να καταρτίζεται, παρακολουθείται 
και, εφόσον απαιτείται, να αναθεωρείται από επιβλέ- 
ποντα Γεωπόνο, ο οποίος υπάγεται στον κλάδο ΠΕ Γε¬ 
ωπόνων. Ο επιβλέπων Γεωπόνος υπογράφει το Ετήσιο 
Σχέδιο Εφαρμογής. Σε περίπτωση που ο δικαιούχος 
υπάγεται στον κλάδο ΠΕ Γεωπόνων, δύναται να καταρ¬ 
τίζει, παρακολουθεί, υπογράφει και, εφόσον απαιτείται, 
αναθεωρεί ο ίδιος το Ετήσιο Σχέδιο Εφαρμογής. Σε πε¬ 
ρίπτωση διακοπής της συνεργασίας με τον επιβλέποντα 
Γεωπόνο, ο δικαιούχος οφείλει να εξασφαλίσει άμεσα την 
αντικατάστασή του από άλλον επιβλέποντα Γεωπόνο. Ο 
νέος επιβλέπων Γεωπόνος υπογράφει τα Ετήσια Σχέδια 
Εφαρμογής για τα έτη εφαρμογής που έπονται χρονικά 
της αντικατάστασης. 

γ. Να κάνουν μικτή χρήση φερομονών και, εφόσον 
απαιτείται, χημικών εντομοκτόνων τα δύο (2) πρώτα 
έτη εφαρμογής και αποκλειστική χρήση φερομονών τα 
τελευταία τρία (3) έτη εφαρμογής, για την αντιμετώπιση 
των μικρολεπιδοπτέρων-στόχων της δράσης. 

2. Να υποβάλουν κατ'έτος και εντός της προθεσμίας 
που ορίζεται στο άρθρο 13 της παρούσας, μέσω του ΠΣ, 
ηλεκτρονική έκδοση του Ετήσιου Σχεδίου Εφαρμογής, 
στην οποία αποτυπώνονται τα προβλεπόμενα από το ΠΣ 
στοιχεία του Ετήσιου Σχεδίου Εφαρμογής της δράσης. 
Τα στοιχεία του επιβλέποντα Γεωπόνου αναγράφονται 
σε κάθε μία από τις ηλεκτρονικές εκδόσεις των Ετήσιων 
Σχεδίων Εφαρμογής της δράσης. Στην περίπτωση που 
ο δικαιούχος υπάγεται στον κλάδο ΠΕ Γεωπόνων και κα¬ 
ταρτίζει, παρακολουθεί και, εφόσον απαιτείται, αναθεω¬ 
ρεί ο ίδιος το Ετήσιο Σχέδιο Εφαρμογής, τα στοιχεία του 
αναγράφονται, στο πλαίσιο της ηλεκτρονικής έκδοσης 
του Ετήσιου Σχεδίου Εφαρμογής, και στα στοιχεία του 
επιβλέποντα Γεωπόνου. Σε περίπτωση διακοπής της 
συνεργασίας του δικαιούχου με τον επιβλέποντα Γεω¬ 
πόνο και αντικατάστασης αυτού, τα στοιχεία του νέου 
επιβλέποντα Γεωπόνου αναγράφονται στις ηλεκτρονικές 
εκδόσεις των Ετήσιων Σχεδίων Εφαρμογής για τα έτη 
εφαρμογής που έπονται χρονικά της αντικατάστασης. 

3. Τα ενταγμένα στη δράση αγροτεμάχια να κατέχονται 
νόμιμα κατ' έτος και καθ' όλη την περίοδο της δέσμευσης. 

4. Να διατηρούν σταθερά τα αγροτεμάχια μετά οποία 
έχουν ενταχθεί στη δράση, καθώς δεν επιτρέπεται η αλ¬ 
λαγή των αγροτεμαχίων για τα οποία έχουν αναληφθεί 
οι δεσμεύσεις της παρούσας. 

5. Να διατηρούν σταθερό το μέγεθος της έκτασης 
των αγροτεμαχίων μετά οποία εντάχθηκαν στη δράση, 
πλην των περιπτώσεων ανωτέρας βίας - εξαιρετικών 
περιστάσεων. 


6. Να διατηρούν, για λόγους ελέγχου, ηρτημένους στα 
δέντρα των ενταγμένων στη δράση αγροτεμαχίων, τους 
ατμιστήρες-διαχυτήρες ή/και τις φερομονικές παγίδες 
παρακολούθησης που προβλέπονται στο Ετήσιο Σχέ¬ 
διο Εφαρμογής, τουλάχιστον έως τις 30 Σεπτεμβρίου 
εκάστου ημερολογιακού έτους. 

7. Να υποβάλουν κατ'έτος αίτηση πληρωμής, σύμφω¬ 
να με τα οριζόμενα στο άρθρο 13 της παρούσας. 

8. Να υποβάλουν ηλεκτρονικά κατ'έτος μέσω του ΠΣ, 
τα παραστατικά συμμόρφωσης των ειδικών διατάξεων, 
σύμφωνα με τα οριζόμενα στο άρθρο 13 της παρούσας, 
εντός προθεσμίας που επίσης ορίζεται στο άρθρο 13 
της παρούσας. 

9. Να δέχονται και να διευκολύνουν όλους τους προ- 
βλεπόμενους ελέγχους από τα αρμόδια εθνικά και ενω- 
σιακά ελεγκτικά όργανα. 

10. Να τηρούν γεωργοπεριβαλλοντικό - κλιματικό 
φάκελο δικαιούχου, καθ' όλη τη διάρκεια τήρησης των 
δεσμεύσεων και για τρία (3) επιπλέον έτη μετά την ολο¬ 
κλήρωση των δεσμεύσεων, ο οποίος θα πρέπει να είναι 
διαθέσιμος στις ελεγκτικές αρχές σε κάθε σχετικό αίτημα. 

Γ. Σύμφωνα με το άρθρο 48 του Καν. (ΕΕ) 1305/2013, οι 
δεσμεύσεις οι οποίες εκτείνονται πέραν της τρέχουσας 
Προγραμματικής Περιόδου (2014-2020) περιλαμβάνουν 
ρήτρα αναθεώρησης, προκειμένου να καθίσταται δυνα¬ 
τή η προσαρμογή τους στο νομικό πλαίσιο της επόμενης 
Προγραμματικής Περιόδου. Εάν η προσαρμογή δεν είναι 
αποδεκτή από τον δικαιούχο, η δέσμευση παύει να ισχύει 
χωρίς να απαιτείται επιστροφή για την περίοδο κατά την 
οποία η δέσμευση ήταν σε ισχύ. 

Άρθρο 8 
Ύψος ενίσχυσης 

Το ύψος ενίσχυσης ορίζεται στα 387 € ανά Ηθ ετησί- 
ως για τα πρώτα δύο (2) έτη εφαρμογής και στα 454 € 
ανά Ηθ ετησίωςγιατα τελευταία τρία (3) έτη εφαρμογής, 
στα οποία συμπεριλαμβάνεται το κόστος συναλλαγής 
(αμοιβή επιβλέποντα γεωπόνου) που ανέρχεται σε 14 € 
ανά Ηθ ετησίως. 

Η οικονομική ενίσχυση χορηγείται ετησίως για να 
αποζημιώνει τους δικαιούχους για την απώλεια εισοδή¬ 
ματος (διαφυγόν εισόδημα), τις πρόσθετες δαπάνες και 
το κόστος συναλλαγής που συνεπάγεται η τήρηση των 
δεσμεύσεων της δράσης. 

Άρθρο 9 

Πρόσκληση εκδήλωσης ενδιαφέροντος - 
Δημοσιοποίηση της δράσης 

1. Ο ΕΦΔ προωθεί προς υπογραφή στο Γενικό Γραμ¬ 
ματέα Αγροτικής Πολιτικής και Διαχείρισης Κοινοτικών 
Πόρων του ΥπΑΑΤ σχέδιο πρόσκλησης εκδήλωσης 
ενδιαφέροντος για την υποβολή αιτήσεων στήριξης 
από τους υποψηφίους, μετά από σύμφωνη γνώμη της 
ΕΥΔ ΠΑΑ. 

2. Στην πρόσκληση εκδήλωσης ενδιαφέροντος ορίζο¬ 
νται τα κατωτέρω: 

• η προκηρυσσόμενη δράση, 

• ο τόπος και το χρονικό διάστημα κατά το οποίο μπο¬ 
ρούν να υποβάλλονται οι αιτήσεις στήριξης, 

• το συνολικό ποσό της δημόσιας ενίσχυσης καθώς και 
τα ύψη και τα ποσοστά ενίσχυσης, 

• οι προϋποθέσεις και τα κριτήρια επιλεξιμότητας 
που πρέπει να πληρούν οι δυνητικοί δικαιούχοι και εκ¬ 
μεταλλεύσεις καθώς και τα σχετικά κριτήρια επιλογής 
της δράσης, 

• τα απαιτούμενα παραστατικά που τυχόν συνοδεύουν 
την αίτηση στήριξης, 

• η διαδικασία υποβολής των αιτήσεων στήριξης μέσω 
του ΠΣ, 

• οι διαδικασίες διοικητικού ελέγχου των αιτήσεων 
στήριξης και οι σχετικές χρονικές περίοδοι, όπως τύπος 
αξιολόγησης, κύκλοι αξιολόγησης, στάδια αξιολόγησης, 
αρμόδια όργανα, τρόπος και προθεσμίες υποβολής εν- 
δικοφανούς προσφυγής, 

• η ημερομηνία έναρξης των δεσμεύσεων των δικαι¬ 
ούχων, 

• οι δεσμεύσεις και τα δικαιώματα των δικαιούχων, 

• οι προβλεπόμενες μειώσεις - κυρώσεις σε περίπτωση 
αθέτησης της γραμμής βάσης, των όρων επιλεξιμότητας, 
των δεσμεύσεων και άλλων υποχρεώσεων του δικαι¬ 
ούχου, 

• τα σημεία και οι διαδικτυακό! τόποι για την παροχή 
πληροφοριών σχετικά με τη δράση, 

■ η ενημέρωση των υποψηφίων ότι τα στοιχεία τους 
θα δημοσιοποιηθούν σύμφωνα με τα άρθρα 111-113 
του Καν. (ΕΕ) 1306/2013 και ότι τα στοιχεία ενδέχεται να 
αποτελέσουν αντικείμενο επεξεργασίας από τις αρχές 
ελέγχου και διερεύνησηςτης Ευρωπαϊκής Ένωσης ή της 
χώρας. Σε κάθε περίπτωση, τηρούνται οι διατάξεις της 
Οδηγίας 95/46/ΕΚ και του Καν. (ΕΚ) 45/2001 περί προ¬ 
στασίας των δεδομένων. 

3. Μετά την έκδοση της πρόσκλησης εκδήλωσης εν¬ 
διαφέροντος και με ευθύνη του ΕΦΔ, αυτή αναρτάται 
στο πρόγραμμα «ΔΙΑΥΓΕΙΑ» νννννν.όί3ν9θί3.9ον.9Γ, στους 
διαδικτυακούς τόπους του ΥπΑΑΤ νννννν.ηηίη39Γίε.9ΐ'/Του 
ΠΑΑ νννννν.39Γ0ΐίΙ<ΐ3η3ρΐίχί.9Γ και του ΕΣΠΑ νννννν.θ5ρ3.9Γ, 
ώστε να εξασφαλίζεται ότι όλοι οι δυνητικοί δικαιούχοι 
έλαβαν εγκαίρως γνώση της ύπαρξης και του περιεχο¬ 
μένου της. Σε κάθε περίπτωση, τηρείται από τον ΕΦΔ 
αρχείο με τα αποδεικτικά στοιχεία δημοσιοποίησης της 
πρόσκλησης. Το κείμενο που δημοσιεύεται μπορεί να 
αποτελεί περίληψη της πλήρους πρόσκλησης και να πα¬ 
ραπέμπει σε αναλυτικό πληροφοριακό υλικό, το οποίο 
τίθεται στη διάθεση των υποψηφίων σε έντυπη ή/και σε 
ηλεκτρονική μορφή, είτε απάτην έδρα των εμπλεκόμε¬ 
νων φορέων, είτε μέσω του διαδικτύου. Όπου ενδείκνυ- 
ται, λαμβάνονται πρόσθετα μέτρα δημοσιοποίησης με 
τη συνεργασία των εμπλεκόμενων φορέων, όπως π.χ. 
οργάνωση ανοιχτών ημερίδων ενημέρωσης, οργάνωση 
Γραφείου Υποστήριξης (ΗθΙρ ΌθβΚ) ώστε να παρέχονται 
κατά ενιαίο και τυποποιημένο τρόπο πληροφορίες προς 
τους υποψηφίους κτλ. 

4. Με ευθύνη του ΕΦΔ, τα στοιχεία της πρόσκλησης 
καταχωρίζονται στο ΟΠΣΑΑ. Με κατάλληλη υπηρεσία 
διαδικτύου που παρέχεται από το ΟΠΣΑΑ, τα στοιχεία 
της πρόσκλησης μεταφέρονται στο ΠΣ μέσω του οποί¬ 
ου θα πραγματοποιηθεί η ηλεκτρονική υποβολή των 
αιτήσεων στήριξης. 


Άρθρο 10 

Υποβολή αίτησης στήριξης 

1. Μετά τη δημοσιοποίηση της πρόσκλησης και 
προκειμένου να ενταχθούν στη δράση, οι υποψήφιοι 
υποβάλλουν ηλεκτρονικά μέσω του ΠΣ αίτηση στήρι¬ 
ξης, εντός της προθεσμίας που προβλέπεται στην πρό¬ 
σκληση εκδήλωσης ενδιαφέροντος. Εφόσον η αίτηση 
στήριξης υποβληθεί επιτυχώς μέσω του ΠΣ, λαμβάνει 
μοναδικό κωδικό και ημερομηνία οριστικοποίησης, από 
την οποία τεκμαίρεται το εμπρόθεσμο της υποβολής. 

Το σύνολο των παραστατικών που τυχόν απαιτείται 
να συνοδεύουν την αίτηση στήριξης, υποβάλλονται από 
τον υποψήφιο σε ηλεκτρονική μορφή στο ΠΣ, κατά την 
υποβολή της αίτησης στήριξης. 

Η ορθή καταχώρηση και υποβολή στο ΠΣ της αίτη¬ 
σης στήριξης και των παραστατικών που τυχόν τη συ¬ 
νοδεύουν, καθώς και η εμπρόθεσμη οριστικοποίηση της 
αίτησης στήριξης, αποτελεί αποκλειστική ευθύνη του 
υποψηφίου. 

Με την υποβολή της αίτησης στήριξης, οι υποψήφιοι 
αποδέχονται την περαιτέρω επεξεργασία των προσωπι¬ 
κών δεδομένων από τις αρμόδιες υπηρεσίες, των ευαί¬ 
σθητων προσωπικών τους δεδομένων συμπεριλαμβα¬ 
νομένων. Σε κάθε περίπτωση, διασφαλίζεται η τήρηση 
της νομοθεσίας περί προστασίας δεδομένων. 

Για τις ανάγκες των κριτηρίων επιλογής της δράσης, 
η πιστοποίηση τόσο του ποσοστού της προτεινόμενης 
προς ένταξη εκμετάλλευσης που βρίσκεται εντός προ- 
στατευόμενης περιοχής (περιοχές ΝΑΤΙύΚΑ, θεσμοθετη¬ 
μένες περιοχές εθνικών πάρκων) όσο και της ιδιότητας 
του υποψηφίου ως μέλους αναγνωρισμένης ομάδας ή/ 
και οργάνωσης παραγωγών, γίνεται μηχανογραφικά. 

2. Διόρθωση - ανάκληση των αιτήσεων στήριξης πριν 
την καταληκτική ημερομηνία υποβολής τους 

Οι υποψήφιοι μπορούν να διορθώνουν και να ανακα¬ 
λούν εν όλω ή εν μέρει την αίτηση στήριξης και τυχόν 
συνυποβληθέντα παραστατικά, μέσω του ΠΣ, ακόμη και 
μετά την οριστική υποβολή της, εφόσον δεν έχει παρέλ- 
θει η καταληκτική ημερομηνία που προβλέπεται στη 
σχετική πρόσκληση. Για το σκοπό αυτό, οι υποψήφιοι 
ακολουθούν τη διαδικασία που προβλέπεται στο σημείο 
1 του παρόντος άρθρου. 

Άρθρο 11 

Διοικητικός έλεγχος αιτήσεων στήριξης 

Α. Διοικητικός έλεγχος αίτησης στήριξης 

Μετά την υποβολή των αιτήσεων στήριξης, ο ΕΦΔ, 
με τη διοικητική υποστήριξη των ΔΑΟ/ΔΑΟΚ, προβαί¬ 
νει στο διοικητικό έλεγχο του συνόλου των αιτήσεων 
στήριξης. 

Ο διοικητικός έλεγχος διενεργείται μηχανογραφικά 
στο σύνολο των υποβληθεισών αιτήσεων στήριξης και 
περιλαμβάνει διασταυρωτικούς ελέγχους με άλλες βά¬ 
σεις δεδομένων (π.χ. ΟΣ κ.λπ.). 

Ο έλεγχος των αιτήσεων στήριξης περιλαμβάνει κατ' 
ελάχιστον τα παρακάτω: 

• το εμπρόθεσμο της υποβολήςτης αίτησης στήριξης, 

• την πληρότητα της αίτησης στήριξης, 

• την κάλυψη των κριτηρίων επιλεξιμότητας δικαιού¬ 
χων και εκμετάλλευσης, 

■ τη μοριοδότηση της αίτησης βάσει των κριτηρίων 
επιλογής, εφόσον απαιτείται, 

• τον προσδιορισμό του ποσού ενίσχυσης για ολόκλη¬ 
ρη την περίοδο της δέσμευσης. 

Ο διοικητικός έλεγχος κάθε αίτησης στήριξης οφείλει 
να ολοκληρώνεται, συμπεριλαμβανομένης της βαθμο¬ 
λόγησης της αίτησης στήριξης βάσει των κριτηρίων επι¬ 
λογής, εφόσον απαιτείται, καθώς και του προσδιορισμού 
του ποσού ενίσχυσης για ολόκληρη την περίοδο της δέ¬ 
σμευσης, ακόμα και αν η αίτηση στήριξης δεν πληροί τα 
κριτήρια επιλεξιμότητας. 

Κατά τη διενέργεια του διοικητικού ελέγχου, η ΔΑΟ/ 
ΔΑΟΚ δύναται να ζητήσει την υποβολή συμπληρωματι¬ 
κών στοιχείων και διευκρινήσεων, τα οποία υποβάλλο¬ 
νται εκ μέρους του υποψηφίου μέσω του ΠΣ, έως την 
καταληκτική προθεσμία υποβολής των ενδικοφανών 
προσφυγών, όπως αυτή ορίζεται στην παράγραφο Γ του 
παρόντος άρθρου. 

Συμπληρωματικά στοιχεία είναι αυτά τα οποία, ενώ 
προβλέπονταν στην πρόσκληση, δεν υποβλήθηκαν 
λόγω παράλειψης του υποψηφίου και εκδόθηκαν πριν 
την υποβολή της αίτησης στήριξης. 

Διευκρινίσεις είναι στοιχεία που ζητούνται με σκοπό 
την αποσαφήνιση των υποβληθέντων στοιχείων και την 
καλύτερη κατανόηση του περιεχομένου της αίτησης 
στήριξης. 

Εξασφαλίζεται ότι για τα πρόσωπα που μετέχουν στη 
διαδικασία του διοικητικού ελέγχου των αιτήσεων στή¬ 
ριξης, δεν υφίσταται σύγκρουση συμφερόντων, μέσω 
υποβολής κατάλληλης δήλωσης. 

Επιτόπιοι έλεγχοι πραγματοποιούνται μόνο σε περι¬ 
πτώσεις καταγγελιών ή υπονοιών για απάτη, και εφόσον 
αυτές αφορούν αποκλειστικά στο είδος των καλλιεργού¬ 
μενων δέντρων στα υπό ένταξη στη δράση αγροτεμάχια. 
Οι επιτόπιοι έλεγχοι διενεργούνται από υπαλλήλους της 
ΔΑΟ/ΔΑΟΚ, οι οποίοι δεν έχουν διενεργήσει τον διοικητι¬ 
κό έλεγχο των αιτήσεων στήριξης. Τα αποτελέσματα του 
επιτόπιου ελέγχου αποστέλλονται στον ΕΦΔ, ο οποίος 
τα αξιολογεί και τα καταχωρεί στο ΠΣ. 

Β. Προσωρινός πίνακας και δημοσιοποίηση αυτού 

Βάσει του ανωτέρω διοικητικού ελέγχου, για το σύ¬ 
νολο των αιτήσεων στήριξης που έχουν υποβληθεί στο 
πλαίσιο της ίδιας πρόσκλησης, δημιουργείται μέσω του 
ΠΣ, προσωρινός πίνακας παραδεκτών και μη παραδε¬ 
κτών αιτήσεων στήριξης. Εφόσον ο συνολικός προϋ¬ 
πολογισμός των αιτήσεων στήριξης της δράσης είναι 
μεγαλύτερος του προϋπολογισμού της πρόσκλησης, οι 
παραδεκτές αιτήσεις κατατάσσονται με φθίνουσα βαθ¬ 
μολογική σειρά. 

Στον προσωρινό πίνακα επισημαίνονται: 

• οι αιτήσεις που επιλέγονται προς στήριξη, των οποί¬ 
ων ο προϋπολογισμός δημόσιας δαπάνης δεν υπερβαί¬ 
νει αθροιστικά τον αντίστοιχο της πρόσκλησης, 

• οι αιτήσεις στήριξης που δεν επιλέγονται προς στή¬ 
ριξη καθώς και οι λόγοι απόρριψής τους ή οι λόγοι δια¬ 
φοροποίησης των στοιχείων της αίτησης κατά το διοι¬ 
κητικό έλεγχο, συμπεριλαμβανομένης της απόρριψης 
λόγω υπέρβασης του προϋπολογισμού της πρόσκλησης, 


• τα στοιχεία των αιτήσεων, παραδεκτών και μη παρα¬ 
δεκτών, έτσι όπως διαμορφώθηκαν από τον διοικητικό 
έλεγχο, 

• η δυνατότητα υποβολής ενδικοφανούς προσφυγής, 
κατά την έννοια του άρθρου 25 του ν. 2690/1999, σύμ¬ 
φωνα με τη διαδικασία που προβλέπεται στην παρά¬ 
γραφο Γ του παρόντος άρθρου, με την επισήμανση ότι 
η οριστική αξιολόγηση των αιτήσεων στήριξης γίνεται 
μετά την ολοκλήρωση της εξέτασης των ενδικοφανών 
προσφυγών που ενδεχομένως υποβληθούν, 

■ το χρονικό διάστημα για την υποβολή των ενδικο- 
φανών προσφυγών. 

Με την ολοκλήρωση της διαδικασίας αξιολόγησης 
και κατάταξης των αιτήσεων στήριξης, οι προσωρινοί 
πίνακες αναρτώνται στο ΠΣ και η ανάρτησή τους ανα¬ 
κοινώνεται στους διαδικτυακούς τόπους του ΥπΑΑΤ 
νννννν.ιηίη39Γίε.9ύτου ΠΑΑ νννννν.39ΐΌΐϋ<ί3η3ρΐίχί.9ΐ' και 
του ΟΠΕΚΕΠΕ νννννν.ορθΙ<θρθ. 9 Γ. Παράλληλα, οι ενδιαφε¬ 
ρόμενοι ενημερώνονται, μέσω μηνύματος ηλεκτρονικού 
ταχυδρομείου στην ηλεκτρονική διεύθυνση που έχουν 
δηλώσει στην αίτηση στήριξης, για την ολοκλήρωση της 
διαδικασίας αξιολόγησης και τους τρόπους πρόσβασής 
τους στον πίνακα. Ο κάθε δικαιούχος μέσω της πρόσβα¬ 
σης που έχει στο ΠΣ, δύναται να λάβει αναλυτική πλη¬ 
ροφόρηση για τα αποτελέσματα της αξιολόγησης της 
αίτησης στήριξής του. 

Γ. Ενδικοφανείς προσφυγές 

Οι υποψήφιοι δύνανται να υποβάλλουν ενδικοφανή 
προσφυγή, ηλεκτρονικά μέσω του ΠΣ, κατά των απο¬ 
τελεσμάτων του προσωρινού πίνακα παραδεκτών και 
μη παραδεκτών αιτήσεων στήριξης, εντός πέντε (5) 
εργάσιμων ημερών από την ημερομηνία που αναγρά¬ 
φεται στον προσωρινό πίνακα. Στην προσφυγή του, ο 
υποψήφιος οφείλει να αναφέρει αναλυτικά τους λόγους 
υποβολής της προσφυγής, να επισυνάψει ηλεκτρονικά 
στο ΠΣ οποιοδήποτε επιπλέον παραστατικό προκειμέ- 
νου να αποδείξει το αληθές των λόγων του επί των λό¬ 
γων απόρριψης της αίτησης στήριξής του ή των λόγων 
διαφοροποίησης της αίτησης στήριξής του κατόπιν της 
διενέργειας του διοικητικού ελέγχου και να κινήσει τις 
απαραίτητες διοικητικές ενέργειες για τη διόρθωση των 
δεδομένων στη/στις μηχανογραφική/ές βάση/εις μέσω 
της/των οποίας/οποίων πραγματοποιείται/ούνται από το 
ΠΣ οι προενταξιακοί διασταυρωτικοί έλεγχοι. 

Οι ενδικοφανείς προσφυγές οι οποίες δεν αφορούν 
σε δεδομένα του ΟΣ και άλλων βάσεων δεδομένων που 
ενδεχομένως χρησιμοποιεί το ΠΣ, εξετάζονται και αξιο¬ 
λογούνται από τριμελείς επιτροπές που συγκροτούνται 
με απόφαση του Περιφερειάρχη της αντίστοιχης Περιφέ¬ 
ρειας, στην οποία συμμετέχει τουλάχιστον ένας γεωτε¬ 
χνικός. Σε κάθε περίπτωση, εξασφαλίζεται ότι πρόσωπα 
που έχουν λειτουργήσει ως αξιολογητές μιας αίτησης 
στήριξης, δεν συμμετέχουν στη διαδικασία εξέτασης 
προσφυγής που αφορά τη συγκεκριμένη αίτηση στή¬ 
ριξης. Οι αποφάσεις επί των προσφυγών λαμβάνονται 
σύμφωνα με την πλειοψηφική γνώμη των παρόντων με¬ 
λών. Επιπλέον, εξασφαλίζεται ότι για τα πρόσωπα που 
μετέχουν στη διαδικασία της εξέτασης και αξιολόγησης 

των ενδικοφανών προσφυγών, δεν υφίσταται σύγκρου¬ 
ση συμφερόντων, μέσω υποβολής κατάλληλης δήλωσης. 

Τα τελικά αποτελέσματα της αξιολόγησης των ενδι- 
κοφανών προσφυγών θεωρούνται οριστικά και κατα¬ 
χωρίζονται στο ΠΣ από τις ΔΑΟ/ΔΑΟΚ, οι οποίες ενημε¬ 
ρώνουν, μέσω μηνύματος ηλεκτρονικού ταχυδρομείου, 
τον ΕΦΔ σχετικά με την ολοκλήρωση του διοικητικού 
ελέγχου, ώστε να οριστικοποιηθεί ο προσωρινός πίνακας 
των παραδεκτών και μη παραδεκτών αιτήσεων στήριξης. 

Για τις προσφυγές που δεν κρίθηκαν βάσιμες, οι προ- 
σφεύγοντες ενημερώνονται μέσω της ανάρτησης του 
οριστικού πίνακα παραδεκτών και μη παραδεκτών 
αιτήσεων στήριξης της παραγράφου Ε του παρόντος 
άρθρου. 

Δ. Υπερδέσμευση 

Μετά την εξέταση των προσφυγών, ο ΕΦΔ προβαίνει, 
εφόσον απαιτείται, σε υπερδέσμευση του ποσού της 
πρόσκλησης με σκοπό: 

• την ένταξη στη δράση των μη παραδεκτών αιτήσεων 
του προσωρινού πίνακα, οι οποίες μετά την εξέταση των 
σχετικών προσφυγών, κρίθηκαν παραδεκτές, 

• την προσαρμογή των στοιχείων των παραδεκτών αι¬ 
τήσεων του προσωρινού πίνακα, για τις οποίες οι σχετι¬ 
κές προσφυγές κρίθηκαν βάσιμες. 

Το ποσό της συνολικής δημόσιας ενίσχυσης μετά την 
υπερδέσμευση, μπορεί να ανέλθει έως το 110% της 
συνολικής δημόσιας ενίσχυσης που καθορίζεται στην 
πρόσκληση. Στην περίπτωση που το ποσοστό αυτό δεν 
επαρκεί για την κάλυψη των ανωτέρω ενεργειών ή και σε 
άλλες πλήρως αιτιολογημένες περιπτώσεις, δύναται να 
αυξηθεί. Η εν λόγω αύξηση του προϋπολογισμού απαιτεί 
την έγκριση της ΕΥΔ ΠΑΑ, κατόπιν υποβολής σχετικού 
αιτήματος από τον ΕΦΔ προς την ΕΥΔ ΠΑΑ. 

Εφόσον ο συνολικός προϋπολογισμός των αιτήσεων 
στήριξης της δράσης είναι μεγαλύτερος του προκυρη- 
χθέντος ποσού και οι παραδεκτές αιτήσεις έχουν κατα¬ 
ταχθεί με φθίνουσα βαθμολογική σειρά στον προσωρινό 
πίνακα, τότε εξασφαλίζεται η ένταξη όλων των αιτήσεων 
που μετά την θετική αξιολόγηση της σχετικής προσφυ¬ 
γής, συγκεντρώνουν βαθμολογία μεγαλύτερη ή ίση της 
τελευταίας πράξης που επιλέχθηκε προς στήριξη στον 
προσωρινό πίνακα παραδεκτών και μη παραδεκτών αι¬ 
τήσεων στήριξης. 

Ε. Οριστικός πίνακας και δημοσιοποίηση αυτού - Δι¬ 
ασφάλιση της ποιότητας των αποτελεσμάτων του διοι¬ 
κητικού ελέγχου των αιτήσεων στήριξης 

Μετά την ολοκλήρωση του διοικητικού ελέγχου και 
της εξέτασης των ενδικοφανών προσφυγών, οι ΔΑΟ/ 
ΔΑΟΚ ενημερώνουν σχετικά τον ΕΦΔ, μέσω μηνύματος 
ηλεκτρονικού ταχυδρομείου. 

Για το σύνολο των αιτήσεων στήριξης που έχουν υπο¬ 
βληθεί στο πλαίσιο της ίδιας πρόσκλησης, δημιουργείται 
μέσω του ΠΣ, οριστικός πίνακας παραδεκτών και μη πα¬ 
ραδεκτών αιτήσεων στήριξης. Για την ενημέρωση των 
υποψηφίων σχετικά με τη δημοσιοποίηση του οριστικού 
πίνακα παραδεκτών και μη παραδεκτών αιτήσεων στή¬ 
ριξης, ακολουθείται η διαδικασία που περιγράφεται για 
τον προσωρινό πίνακα. 

Γιατην διασφάλιση της ορθής εκτέλεσης των διαδικα¬ 
σιών ένταξης και πριν τη δημοσιοποίηση του οριστικού 


πίνακα παραδεκτών και μη παραδεκτών αιτήσεων στή¬ 
ριξης, ο ΕΦΔ δύναται να διενεργεί δειγματοληπτικούς 
ελέγχους επί των διαδικασιών διοικητικού ελέγχου των 
αιτήσεων στήριξης, της σύνταξης του προσωρινού πίνα¬ 
κα παραδεκτών και μη παραδεκτών αιτήσεων στήριξης, 
της εξέτασης των προσφυγών καθώς και της σύνταξης 
του οριστικού πίνακα παραδεκτών και μη παραδεκτών 
αιτήσεων στήριξης. 

ΣΤ. Δημοσιοποίηση στοιχείων υποψηφίων 

Γ ια τα στοιχεία των υποψηφίων που δημοσιοποιούνται, 
εφαρμόζονται τα άρθρα 111-113 του Καν. (ΕΕ) 1306/2013 
και παρέχεται ενημέρωση ότι αυτά ενδέχεται να αποτε- 
λέσουν αντικείμενο επεξεργασίας από τις αρχές ελέγχου 
και διερεύνησης της Ευρωπαϊκής Ένωσης ή της χώρας. 
Σε κάθε περίπτωση τηρούνται οι διατάξεις της Οδηγίας 
95/46/ΕΚ και του Καν. (ΕΚ) 45/2001 περί προστασίας των 
δεδομένων. 

Άρθρο 12 

Διαδικασία έκδοσης απόφασης ένταξης 

Πράξεων-Ανάκληση - Τροποποίηση 

Α. Διαδικασία έκδοσης απόφασης ένταξης πράξεων 

1. Για τις αιτήσεις που επιλέχθηκαν προς στήριξη (πα¬ 
ραδεκτές αιτήσεις στήριξης), ο ΕΦΔ εκδίδει απόφαση 
ένταξης πράξεων, σχέδιο της οποίας παράγεται από το 
ΟΠΣΑΑ με βάση τις πληροφορίες που περιλαμβάνονται 
στις σχετικές αιτήσεις, τα αποτελέσματα του διοικητικού 
ελέγχου αυτών καθώς και τα αποτελέσματα της εξέτα¬ 
σης και αξιολόγησης των ενδικοφανών προσφυγών που 
τυχόν υποβλήθηκαν. 

2. Η απόφαση ένταξης πράξεων περιλαμβάνει κατ' 
ελάχιστον τους δικαιούχους και τα βασικά στοιχεία των 
αντίστοιχων πράξεων, τις υποχρεώσεις/δεσμεύσειςτων 
δικαιούχων, την ημερομηνία έναρξης των δεσμεύσεων, 
τη διαδικασία χορήγησης της ενίσχυσης, τους έλεγχους 
και τις μειώσεις-κυρώσεις σε περίπτωση μη τήρησης των 
υποχρεώσεων/δεσμεύσεων. 

3. Τελικός διατάκτης της απόφασης ένταξης πράξεων 
είναι ο Γενικός Γραμματέας Αγροτικής Πολιτικής και Δι¬ 
αχείρισης Κοινοτικών Πόρων του ΥπΑΑΤ. 

4. Η απόφαση ένταξης πράξεων, με ευθύνη του ΕΦΔ, 
αναρτάται στο πρόγραμμα «ΔΙΑΥΓΕΙΑ», στους διαδικτυ- 
ακούς τόπους του ΥπΑΑΤ και του ΠΑΑ και η ανάρτησή 
της δημοσιοποιείται με κάθε πρόσφορο μέσο. Οι ενδια¬ 
φερόμενοι ενημερώνονται για την ανάρτηση της από¬ 
φασης ένταξης πράξεων μέσω μηνύματος ηλεκτρονικού 
ταχυδρομείου, στην ηλεκτρονική διεύθυνση που έχουν 
δηλώσει στην αίτηση στήριξης. 

5. Οι δικαιούχοι θεωρείται ότι έλαβαν γνώση, με μόνη 
τη δημοσιοποίηση της απόφασης ένταξης πράξεων. 

6. Σε κάθε περίπτωση, εκ μέρους του ΕΦΔ τηρείται 
αρχείο μετά αποδεικτικά στοιχεία δημοσιοποίησης της 
απόφασης ένταξης πράξεων. 

7. Μετά την έκδοση της απόφασης ένταξης πράξεων, 
τα στοιχεία της (αριθμός και ημερομηνία πρωτοκόλλου, 
ΑΔΑ) καταχωρίζονται από τον ΕΦΔ στο ΟΠΣΑΑ. 

8. Η απόφαση ένταξης πράξεων μεταφέρεται στο ΠΣ 
μέσω κατάλληλης διαδικτυακής υπηρεσίας που παρέ¬ 
χεται από το ΟΠΣΑΑ και σχετικό τεχνικό δελτίο πράξης 
παράγεται αυτόματα από το ΟΠΣΑΑ. 

Β. Ανάκληση ένταξης πράξης 

1. Η ένταξη μιας πράξης δύναται να ανακληθεί ανά 
πάσα στιγμή. Η διαπίστωση της ανάγκης ανάκλησηςτης 
ένταξης μιας πράξης μπορεί να προκόψει: 

• Με την υποβολή αιτήματος μέσω του ΠΣ από το δικαι¬ 
ούχο, σε εφαρμογή του άρθρου 3 του Καν. (ΕΕ) 809/2014, 
στο οποίο αναλύονται οι λόγοι αδυναμίας εκτέλεσης της 
πράξης σύμφωνα με τους όρους ένταξής της. 

• Μετά από διαπιστωμένη απάτη, βάσει απόφασης 
αρμόδιας δικαστικής αρχής. 

• Κατά τη διαδικασία παρακολούθησης και ελέγχου της 
πορείας υλοποίησης της πράξης, στην περίπτωση που 
διαπιστώνονται σοβαρές αποκλίσεις σε σχέση με τους 
όρους ένταξής της. Ενδεικτικά και κατά περίπτωση, η 
διαδικασία ανάκλησης δύναται να ενεργοποιείται εφό¬ 
σον επιβάλλεται κατόπιν ελέγχων εθνικών ή ευρωπαϊκών 
ελεγκτικών οργάνων ή όταν διαπιστώνεται: 

- σοβαρή εμπλοκή στην ανάληψη νομικών δεσμεύ¬ 
σεων, 

- μη αποδεκτή απόκλιση του φυσικού αντικειμένου, 

- αδυναμία στην καθολική πιστοποίηση του οικονο¬ 
μικού αντικειμένου και της επιλεξιμότητάς του με βάση 
τα πρωτότυπα παραστατικά και λοιπά παραστατικά και 
στοιχεία τεκμηρίωσης, 

- άλλη παράβαση του εθνικού ή κοινοτικού θεσμικού 
πλαισίου, η οποία διενεργείται από τον δικαιούχο δόλια 
και δεν επιδέχεται θεραπεία. 

2. Τελικός διατάκτηςτης απόφασης με την οποία ανα¬ 
καλείται η ένταξη της εν λόγω πράξης (Απόφαση Ανά¬ 
κλησης) είναι ο Γενικός Γραμματέας Αγροτικής Πολιτικής 
και Διαχείρισης Κοινοτικών Πόρων του ΥπΑΑΤ. 

3. Ο ΕΦΔ αναρτά την απόφαση Ανάκλησης στο πρό¬ 
γραμμα «ΔΙΑΥΓΕΙΑ», την αποστέλλει στον δικαιούχο 
μέσω υπηρεσίας ηλεκτρονικού ταχυδρομείου και την 
κοινοποιεί στις αρμόδιες ΔΑΟ/ΔΑΟΚ και στον ΟΠΕΚΕΠΕ. 

4. Στις περιπτώσεις που η διαπίστωση της ανάγκης 
ανάκλησης προκύψει κατόπιν υποβολής σχετικού αιτή¬ 
ματος από το δικαιούχο, το αίτημα ανάκλησης υποβάλ¬ 
λεται από το δικαιούχο ηλεκτρονικά μέσω του ΠΣ και 
λαμβάνει μοναδικό αριθμό και ημερομηνία οριστικοποί¬ 
ησης. Τα παραστατικά που κατά περίπτωση τεκμηριώ¬ 
νουν το αίτημα ανάκλησης, αναρτώνται από τον δικαι¬ 
ούχο σε ηλεκτρονική μορφή στο ΠΣ, κατά την υποβολή 
του αιτήματος ανάκλησης. Ο δικαιούχος υποχρεούται να 
προσκομίζει την πρωτότυπη αίτηση ανάκλησης και τα 
πρωτότυπα παραστατικά, σε οποιονδήποτε έλεγχο του 
ζητηθεί. Στις περιπτώσεις που η διαπίστωση της ανάγκης 
ανάκλησης προκύψει κατόπιν υποβολής σχετικού αιτή¬ 
ματος από το δικαιούχο, ο διοικητικός έλεγχος του αιτή¬ 
ματος πραγματοποιείται ηλεκτρονικά από τον ΕΦΔ μέσω 
του ΠΣ.Το αίτημα ανάκλησης και ο διοικητικός έλεγχος 
αυτού μεταφέρονται από το ΠΣ στο ΟΠΣΑΑ, μέσω κα¬ 
τάλληλης διαδικτυακής υπηρεσίας που παρέχεται από το 
ΟΠΣΑΑ. Οι Αποφάσεις Ανάκλησης καταχωρίζονται στο 
ΟΠΣΑΑ από τον ΕΦΔ και ενημερώνεται το ΠΣ. 

5. Σύμφωνα με το άρθρο 3 του Καν. (ΕΕ) 809/2014, 
δεν επιτρέπονται ανακλήσεις στις περιπτώσεις που η 
αρμόδια αρχή έχει ήδη ενημερώσει τον δικαιούχο για 
περιπτώσεις μη συμμόρφωσης στην αίτηση ενίσχυσης 
ή την αίτηση στήριξης ή την αίτηση πληρωμής ή σε άλλη 


δήλωση, ή εάν η αρμόδια αρχή έχει ειδοποιήσει τον δι¬ 
καιούχο για την πρόθεσή της να διενεργήσει επιτόπιο 
έλεγχο ή εάν από τον επιτόπιο έλεγχο αποκαλυφθούν 
τυχόν περιπτώσεις μη συμμόρφωσης για τα τμήματα 
των ως άνω εγγράφων (αίτηση ενίσχυσης, αίτηση στή¬ 
ριξης, αίτηση πληρωμής ή άλλη δήλωση), που αφορούν 
οι περιπτώσεις μη συμμόρφωσης. 

6. Στην περίπτωση που για την συγκεκριμένη πράξη, 
η οποία ανακαλείται, έχει καταβληθεί πληρωμή, τότε γί¬ 
νεται ανάκτηση του ποσού σύμφωνα με τις ισχύουσες 
διατάξεις, εκτός περιπτώσεων ανωτέρας βίας ή εξαιρε¬ 
τικών περιστάσεων, σύμφωνα με το άρθρο 4 του Καν. 
(ΕΕ) 640/2014. Ο ΕΦΔ ενημερώνει το ΟΠΣΑΑ με όλα τα 
δεδομένα που σχετίζονται με την ανάκτηση τυχόν κα- 
ταβληθείσας ενίσχυσης. 

Γ. Τροποποίηση πράξης - Τροποποίηση απόφασης 
ένταξης πράξεων 

1. Οι ενταγμένες πράξεις δύνανται να τροποποιούνται, 
προκειμένου να υπάρξει ένα πλαίσιο ευελιξίας στην 
υλοποίηση των ενταγμένων πράξεων, διασφαλίζοντας 
παράλληλα την έγκαιρη ολοκλήρωσή τους σε πλήρη 
συμφωνία με τους όρους και προϋποθέσεις της σχετικής 
απόφασης ένταξης πράξεων. Η διαπίστωση της ανάγκης 
τροποποίησης της πράξης μπορεί να προκύψει: 

• Με την υποβολή αιτήματος τροποποίησης στοιχείων 
της πράξης από το δικαιούχο. Στο αίτημα θα πρέπει να 
αναφέρονται τα σημεία τροποποίησης και να τεκμηρι¬ 
ώνονται επαρκώς οι λόγοι τροποποίησης στοιχείων της 
πράξης. Στο αίτημα επισυνάπτονται όλα τα παραστα¬ 
τικά που τεκμηριώνουν το αίτημα. Αντίστοιχο αίτημα 
υποβάλλεται και για τις περιπτώσεις ανωτέρας βίας ή 
εξαιρετικών περιστάσεων, σύμφωνα με το άρθρο 4 του 
Καν. (ΕΕ) 640/2014. 

• Κατά τη διαδικασία παρακολούθησης και ελέγχου της 
πράξης, στην περίπτωση που διαπιστώνονται αλλαγές 
στα στοιχεία της πράξης, όπως αυτά αποτυπώνονται 
στην απόφαση ένταξης, ή αποκλίσεις κατά την υλοποί¬ 
ηση της πράξης (λόγω διαχειριστικών προβλημάτων, 
εμπλοκών στην εκτέλεση της πράξης κ.α.). 

2. Οι τροποποιήσεις μπορεί να αφορούν: 

• τροποποίηση του φυσικού και οικονομικού αντικει¬ 
μένου της πράξης, 

• αλλαγή στοιχείων του δικαιούχου (της νομικής μορ¬ 
φής, της επωνυμίας της επιχείρησης, επώνυμο, ΑΦΜ, 
κ.λπ.), 

• μεταβιβάσεις εκμεταλλεύσεων ή τμημάτων αυτών, 

• διόρθωση προφανών σφαλμάτων. 

Οι τροποποιήσεις δεν μπορεί να αφορούν σε αύξηση 
της ενταγμένης έκτασης και σε προσθήκη νέων αιτήσεων 
στήριξης. 

3. Στις περιπτώσεις που η διαπίστωση της ανάγκης 
τροποποίησης προκύψει κατόπιν υποβολής σχετικού 
αιτήματος από τον δικαιούχο, το αίτημα τροποποίησης 
υποβάλλεται από τον δικαιούχο ηλεκτρονικά μέσω του 
ΠΣ και λαμβάνει μοναδικό αριθμό και ημερομηνία ορι¬ 
στικοποίησης. Τα παραστατικά που κατά περίπτωση 
τεκμηριώνουν το αίτημα τροποποίησης, αναρτώνται 
από τον δικαιούχο σε ηλεκτρονική μορφή στο ΠΣ, κατά 
την υποβολή του αιτήματος τροποποίησης. Ο δικαιού¬ 
χος υποχρεούται να προσκομίζει την πρωτότυπη αίτη- 

ση τροποποίησης και τα πρωτότυπα παραστατικά, σε 
οποιονδήποτε έλεγχο του ζητηθεί. Στις περιπτώσεις που 
η διαπίστωση της ανάγκης τροποποίησης προκόψει κα¬ 
τόπιν υποβολής σχετικού αιτήματος από τον δικαιούχο, 
ο διοικητικός έλεγχος του αιτήματος πραγματοποιείται 
ηλεκτρονικά από τις αρμόδιες ΔΑΟ/ΔΑΟΚ μέσω του ΠΣ. 

4. Με την οριστικοποίηση της υποβολής αιτήματος 
τροποποίησης από τον δικαιούχο ή τη διαπίστωση της 
ανάγκης αλλαγής στοιχείων της πράξης, οι αρμόδιες 
ΔΑΟ/ΔΑΟΚ εξετάζουν, μέσω του ΠΣ, τις διαφοροποιή¬ 
σεις ιδίως ως προς: 

• την επίπτωσή τους στα κριτήρια επιλεξιμότητας και 
επιλογής, 

• τη σκοπιμότητα της τροποποίησης 

και εγκρίνουν ή απορρίπτουν, κατά περίπτωση, το αί¬ 
τημα τροποποίησηςτηςπράξης. Σε κάθε περίπτωση, θα 
πρέπει να τηρούνται οι όροι και προϋποθέσεις ένταξης 
της πράξης και να μην αλλοιώνεται το αποτέλεσμα της 
αξιολόγησης της σε βαθμό που να καθιστά την πράξη 
μη επιλέξιμη. Οι αρμόδιες ΔΑΟ/ΔΑΟΚ ενημερώνουν εγ- 
γράφως το δικαιούχο για την έγκριση ή την απόρριψη 
του αιτήματος τροποποίησης. 

5. Με βάση το αποτέλεσμα της εξέτασης του αιτήματος 
τροποποίησης, οι αρμόδιες ΔΑΟ/ΔΑΟΚ προβαίνουν σε 
τροποποίηση του Τεχνικού Δελτίου πράξης στο ΟΠΣΑΑ. 

6.0 ΕΦΔ εξετάζει μία φορά κατ'έτος τη συνολική δη¬ 
μόσια δαπάνη των πράξεων που περιλαμβάνονται στην 
ίδια απόφαση ένταξης και εφόσον αυτή έχει μειωθεί σε 
ποσοστό άνω του 20% λόγω των τροποποιήσεων των 
επί μέρους πράξεων, προβαίνει σε τροποποίηση της εν 
λόγω απόφασης ένταξης πράξεων. Η τροποποίηση κα¬ 
ταχωρίζεται στο ΟΠΣΑΑ. 

7. Λεπτομέρειες για την τροποποίηση πράξεων, δύ- 
νανται να καθορίζονται σε σχετική εγκύκλιο του ΕΦΔ. 

Άρθρο 13 

Διαδικασία πληρωμής 

Α. Αίτηση πληρωμής 

Για τη λήψη της κατ' έτος ενίσχυσης της δράσης της 
παρούσας, οι δικαιούχοι υποβάλλουν ΕΑΕ μέχρι την 15η 
Μαίου κάθε έτους εφαρμογής, ή όπως προβλέπεται σε 
σχετική εγκύκλιο του ΟΠΕΚΕΠΕ, με αναφορά στον κω¬ 
δικό παράλληλης δράσης ανά ενταγμένο στη δράση 
αγροτεμάχιο. 

Η ΕΑΕ υποβάλλεται από τον ίδιο τον δικαιούχο ή από 
εξουσιοδοτημένο εκπρόσωπό του: 

■ είτε απευθείας στον ΟΠΕΚΕΠΕ, μέσω κατάλληλου 
πληροφοριακού συστήματος, 

• είτε μέσω ενός πιστοποιημένου φορέα υποδοχής 
αιτήσεων. 

Οι αιτήσεις πληρωμής μεταφέρονται μέσω του ΠΣ στο 
ΟΠΣΑΑ, με κατάλληλη υπηρεσία διαδικτύου που παρέ¬ 
χεται από το τελευταίο. 

Β. Παραστατικά συμμόρφωσης ειδικών διατάξεων - 
Ηλεκτρονική έκδοση Ετήσιου Σχεδίου Εφαρμογής 

1. Επιπλέον της κατ' έτος υποβολής της αίτησης πλη¬ 
ρωμής της παραγράφου Α του παρόντος άρθρου, και 
για τη λήψη της κατ' έτος ενίσχυσης της δράσης της πα¬ 
ρούσας, οι δικαιούχοι της δράσης υποβάλλουν κατ'έτος 
ηλεκτρονικά μέσω του ΠΣ: 


α. Τα παραστατικά συμμόρφωσης των ειδικών διατά¬ 
ξεων της παρούσας. 

β. Ηλεκτρονική έκδοση του Ετήσιου Σχεδίου Εφαρμο¬ 
γής του τρέχοντος έτους εφαρμογής της δράσης. 

2. Στα παραστατικά συμμόρφωσης ειδικών διατάξεων 
της παρούσας, περιλαμβάνονται τα κάτωθι: 

α. παραστατικά του Κώδικα Φορολογικής Απεικόνι¬ 
σης Συναλλαγών (ΚΦΑΣ) για την αγορά των ατμιστή- 
ρων-διαχυτήρων και των φερομονικών παγίδων παρα¬ 
κολούθησης που προβλέπονται από το Ετήσιο Σχέδιο 
Εφαρμογής, 

β. παραστατικά του ΚΦΑΣ για την παροχή υπη ρεσιών 
εκ μέρους του επιβλέποντα Γεωπόνου. 

3. Τα παραστατικά συμμόρφωσης ειδικών διατάξεων 
της παρούσας, υποβάλλονται ηλεκτρονικά στο ΠΣ από 
01 Σεπτεμβρίου έως και 30 Σεπτεμβρίου κάθε ημερο¬ 
λογιακού έτους. 

4. Η προσκόμιση των παραστατικών για την αγορά 
των ατμιστήρων-διαχυτήρων ή/και των φερομονικών 
παγίδων παρακολούθησης που προβλέπονται από το 
Ετήσιο Σχέδιο Εφαρμογής, είναι υποχρεωτική για την 
κατ'έτος καταβολή της συνολικής ενίσχυσης της δράσης. 
Από τα παραστατικά συμμόρφωσης ειδικών διατάξεων 
που αφορούν την αγορά ατμιστήρων-διαχυτήρων ή/και 
των φερομονικών παγίδων παρακολούθησης, πρέπει να 
προκύπτει ο αριθμός των ατμιστήρων-διαχυτήρων ή/ 
και των φερομονικών παγίδων παρακολούθησης που 
προβλέπονται από το Ετήσιο Σχέδιο Εφαρμογής. 

5. Η προσκόμιση των παραστατικών για την παροχή 
υπηρεσιών εκ μέρους του επιβλέποντα Γεωπόνου, είναι 
υποχρεωτική για την κατ' έτος καταβολή της συνολικής 
ενίσχυσης της δράσης και μέχρι το ύψος των 14€/Η3/ 
έτος. Από την υποχρέωση προσκόμισης παραστατικών 
για την παροχή υπηρεσιών εκ μέρους του επιβλέποντα 
Γεωπόνου, εξαιρούνται οι δικαιούχοι που υπάγονται στον 
Κλάδο ΠΕ Γεωπόνων και εφόσον έχουν καταρτίσει οι ίδιοι 
το Ετήσιο Σχέδιο Εφαρμογής. 

6. Η ηλεκτρονική έκδοση του Ετήσιου Σχεδίου Εφαρ¬ 
μογής του εκάστοτε έτους εφαρμογής, υποβάλλεται ηλε¬ 
κτρονικά στο ΠΣ από 02 Μάίου έως και 31 Μαίου κάθε 
ημερολογιακού έτους και δύναται να αναθεωρείται έως 
και 31 Αυγούστου κάθε ημερολογιακού έτους. Ειδικά 
για το πρώτο έτος εφαρμογής, η ηλεκτρονική έκδοση 
του Ετήσιου Σχεδίου Εφαρμογής υποβάλλεται στο ΠΣ 
σε χρόνο που ορίζεται στην εκάστοτε πρόσκληση εκ¬ 
δήλωσης ενδιαφέροντος. Σε κάθε περίπτωση, το Ετήσιο 
Σχέδιο Εφαρμογής και η ηλεκτρονική έκδοση αυτού, δεν 
δύναται να αναθεωρηθούν στις περιπτώσεις που ο δι¬ 
καιούχος έχει ενημερωθεί για τη διενέργεια ελέγχου ή 
εφόσον υπάρχουν ευρήματα ελέγχου. 

Στο πλαίσιο υποβολής της ηλεκτρονικής έκδοσης του 
Ετήσιου Σχεδίου Εφαρμογής του εκάστοτε έτους εφαρ¬ 
μογής, ο ΕΦΔ καταχωρεί στο ΠΣτα φυτοπροστατευτικά 
προϊόντα που διαθέτουν έγκριση διάθεσης στην αγορά, 
τα οποία μπορεί να χρησιμοποιήσει ο δικαιούχος για την 
εφαρμογή της ενισχυόμενης μεθόδου (ΚΟΜΦΟΥΖΙΟ). 

7. Με εγκύκλιο του ΟΠΕΚΕΠΕ είναι δυνατόν να ορίζο¬ 
νται διαφορετικές ημερομηνίες έναρξης και λήξης υπο¬ 
βολής στο ΠΣ των παραστατικών συμμόρφωσης ειδικών 
διατάξεων και της ηλεκτρονικής έκδοσης του Ετήσιου 
Σχεδίου Εφαρμογής εκάστου έτους εφαρμογής. 

Γ. Διόρθωση προφανών σφαλμάτων στις αιτήσεις πλη¬ 
ρωμής/παραστατικά συμμόρφωσης ειδικών διατάξεων 

Οι δικαιούχοι διατηρούν το δικαίωμα να διορθώνουν 
ή να τροποποιούν προφανή σφάλματα που περιέχονται 
στις αιτήσεις πληρωμής ή/και στα παραστατικά συμμόρ¬ 
φωσης ειδικών διατάξεων, οποιαδήποτε στιγμή μετά 
την υποβολή τους, σύμφωνα με το άρθρο 4 του Καν. 
(ΕΕ) 809/2014. 

1. Για το σκοπό αυτό, υποβάλλουν τροποποιημένη αί¬ 
τηση πληρωμής, ενδεχομένως μαζί μετά προς διόρθωση 
παραστατικά, προςτον ΟΠΕΚΕΠΕ μέσω του ΠΣ ή του ΟΣ, 
κατά περίπτωση, περιγράφοντας το προφανές σφάλμα 
και ζητώντας τη διόρθωση ή προσαρμογή της αίτησης 
πληρωμής ή/και των συνυποβαλλόμενων παραστατικών. 

2. Ο ΟΠΕΚΕΠΕ, κατόπιν εξέτασης του αιτήματος του 
δικαιούχου, ή εάν διαπιστώσει προφανή σφάλματα 
κατά την εξέταση της αίτησης πληρωμής ή των συνυ¬ 
ποβαλλόμενων παραστατικών, αξιολογεί συνολικά τη 
συγκεκριμένη περίπτωση με σκοπό την αναγνώριση 
των προφανών σφαλμάτων και με την προϋπόθεση ότι 
ο αϊτών ενήργησε «καλή τη πίστει». 

3. Εφόσον ο ΟΠΕΚΕΠΕ αναγνωρίσει προφανή σφάλ¬ 
ματα, ενεργεί ως ακολούθως: 

α) Εφόσον ο διοικητικός έλεγχος πληρωμής έχει ολο¬ 
κληρωθεί, αλλά η αίτηση που περιέχει προφανή σφάλ¬ 
ματα δεν έχει περιληφθεί σε παρτίδα πληρωμής, τότε 
τροποποιείται η εν λόγω αίτηση πληρωμής. 

β) Αν ο διοικητικός έλεγχος έχει ολοκληρωθεί και η 
αίτηση πληρωμής που περιέχει τα προφανή σφάλματα, 
έχει περιληφθεί σε παρτίδα πληρωμής αλλά δεν έχει κα¬ 
ταβληθεί η αναλογούσα ενίσχυση, τότε τροποποιείται η 
εν λόγω αίτηση πληρωμής, αφού αυτή εξαιρεθεί από την 
παρτίδα με ευθύνη του ΟΠΕΚΕΠΕ. 

γ) Αν έχει καταβληθεί η αναλογούσα ενίσχυση στο 
δικαιούχο και με την εν λόγω διόρθωση προκαλείται 
καταβολή επιπλέον ενίσχυσης, τότε αυτή καταβάλλεται. 

δ) Αν έχει καταβληθεί η αναλογούσα ενίσχυση στο δι¬ 
καιούχο και προκαλείται υποχρέωση επιστροφής μέρους 
ή του συνόλου της ενίσχυσης, ο δικαιούχος ενημερώνε¬ 
ται και ακολουθείται η διαδικασία ανάκτησης. 

Εφόσον προκαλείται υποχρέωση επιστροφής μέρους 
ή του συνόλου της ενίσχυσης από το δικαιούχο, ο ΟΠΕ¬ 
ΚΕΠΕ εγγράφει την υποχρέωση στο Βιβλίο Οφειλετών 
και ακολουθείται η διαδικασία ανάκτησης. 

Δ. Ανάκληση αιτήσεων πληρωμής 

Οι δικαιούχοι έχουν δικαίωμα να ανακαλέσουν την 
αίτηση πληρωμής που έχουν υποβάλλει ή μέρος αυτής, 
εγγράφως οποιαδήποτε στιγμή, σύμφωνα με το άρθρο 
3 του Καν. (ΕΕ) 809/2014. 

Ο ΟΠΕΚΕΠΕ εξετάζει το αίτημα και ενεργεί με την ακό¬ 
λουθη σειρά: 

1. Εφόσον έχει καταβληθεί η αναλογούσα ενίσχυση, 
ενημερώνεται ο δικαιούχος ότι θα ακολουθηθεί η δια¬ 
δικασία ανάκτησης, καταχωρίζει στο ΠΣ το παραδεκτό 
της ανάκλησης και ενημερώνει τον δικαιούχο. 

2. Εφόσον δεν έχει καταβληθεί η αναλογούσα ενίσχυ¬ 
ση στο δικαιούχο, καταχωρίζει στο ΠΣ το παραδεκτό της 
ανάκλησης και ενημερώνει τον δικαιούχο. 

Αίτηση ανάκλησης της αίτησης πληρωμής από το δι¬ 
καιούχο δεν μπορεί να γίνει αποδεκτή στις περιπτώσεις 


που έχει ενημερωθεί για τη διενέργεια ελέγχου ή εφόσον 
υπάρχουν ευρήματα ελέγχου. Η ανάκληση επαναφέρει 
τον δικαιούχο στη θέση που βρισκόταν πριν υποβάλει 
το εν λόγω αίτημα. 

Άρθρο 14 

Διοικητικοί έλεγχοι πληρωμής 

1. Αρμόδιος Φορέας για τη διενέργεια των ελέγχων 
πληρωμών είναι ο ΟΠΕΚΕΠΕ. 

2. Μέσω του Συμφώνου Διασφάλισης Επιπέδου Πα¬ 
ρεχόμενων Υπηρεσιών (ΣΔΕΠΥ) που θα συνυπογραφθεί 
μεταξύ του ΟΠΕΚΕΠΕ και των Περιφερειών, ο ΟΠΕΚΕΠΕ 
τους αναθέτει τη διενέργεια των ελέγχων του παρόντος 
άρθρου. 

3. Για τη διενέργεια των ελέγχων του παρόντος άρ¬ 
θρου, ο ΟΠΕΚΕΠΕ δύναται να εκδώσει διευκρινιστική 
εγκύκλιο. 

4. Μετά την παραλαβή κάθε αιτήματος πληρωμής/ 
παραστατικών συμμόρφωσης ειδικών διατάξεων/ηλε- 
κτρονικής έκδοσης των Ετήσιων Σχεδίων Εφαρμογής, 
πραγματοποιείται διοικητικός έλεγχος για την τήρηση 
των δεσμεύσεων και τυχόν άλλων υποχρεώσεων, την 
πληρότητα και νομιμότητα των υποβαλλόμενων παρα¬ 
στατικών αλλά και το εμπρόθεσμο της υποβολής τους. 

5. Ο διοικητικός έλεγχος διακρίνεται σε: α) διοικητικό 
οπτικό και β) σε διοικητικό μηχανογραφικό - διασταυ- 
ρωτικό με άλλες βάσει δεδομένων, εφόσον απαιτείται. 
Στις ενδείξεις μη συμμόρφωσης που προκύπτουν από 
ελέγχους διασταύρωσης δίνεται συνέχεια με οποιαδή¬ 
ποτε άλλη πρόσφορη διοικητική διαδικασία και, εφόσον 
απαιτείται, με επιτόπιο έλεγχο. 

6.0 διοικητικός έλεγχος διενεργείται στο σύνολο των 
αιτήσεων πληρωμής/παραστατικών συμμόρφωσης ει¬ 
δικών διατάξεων/ηλεκτρονικής έκδοσης των Ετήσιων 
Σχεδίων Εφαρμογής, διεξάγεται μηχανογραφικά και πε¬ 
ριλαμβάνει διοικητικούς ελέγχους ως προς τα προσκο- 
μιζόμενα παραστατικά (π.χ. πρόσθετες δαπάνες, κόστος 
συναλλαγής, κ.λπ.), διασταυρωτικούς ελέγχους με άλλες 
βάσεις δεδομένων (π.χ. ΟΣ κ.τ.λ.), μεταξύ των αιτούμε- 
νων στοιχείων και των αποτελεσμάτων των ελέγχων, με 
στόχο να διαπιστωθεί ότι: 

α) πληρούνταιτα κριτήρια επιλεξιμότητας, τηρούνται 
η γραμμή βάσης, οι δεσμεύσεις και άλλες υποχρεώσεις 
στο πλαίσιο της δράσης, 

β) δεν υπάρχει διπλή χρηματοδότηση μέσω άλλων 
καθεστώτων της Ένωσης, 

γ) η αίτηση πληρωμής/παραστατικά συμμόρφωσης 
ειδικών διατάξεων/ηλεκτρονική έκδοση των Ετήσιων 
Σχεδίων Εφαρμογής είναι πλήρη και υποβάλλονται 
εντός της σχετικής καθορισμένης προθεσμίας και, κατά 
περίπτωση, ότι τα παραστατικά έχουν υποβληθεί και 
αποδεικνύουν την επιλεξιμότητα, 

δ) υπάρχει συμμόρφωση με τις μακροχρόνιες δεσμεύ¬ 
σεις, κατά περίπτωση. 

Άρθρο 15 

Επιτόπιοι έλεγχοι πληρωμής 

1. Φορέας διεξαγωγής των επιτόπιων ελέγχων είναι 
ο ΟΠΕΚΕΠΕ. 

2. Μέσω του Συμφώνου Διασφάλισης Επιπέδου Πα¬ 
ρεχόμενων Υπηρεσιών (ΣΔΕΠΥ) που θα συνυπογραφθεί 
μεταξύ του ΟΠΕΚΕΠΕ και των Περιφερειών, ο ΟΠΕΚΕΠΕ 
τους αναθέτει τη διενέργεια των ελέγχων του παρόντος 
άρθρου. 

3. Λεπτομέρειες σχετικά με τους επιτόπιους ελέγχους, δύ- 
νανται να καθοριστούν σε σχετική εγκύκλιο του ΟΠΕΚΕΠΕ. 

Άρθρο 16 

Μειώσεις - Κυρώσεις 

Για την επιβολή μειώσεων και κυρώσεων που προ- 
βλέπονται στα σχετικά άρθρα του Καν. (ΕΕ) 640/2014, 
διενεργούνται μηχανογραφικοί διασταυρωτικοί, διοι¬ 
κητικοί και επιτόπιοι έλεγχοι, με σκοπό την επαλήθευση 
της τήρησης της γραμμής βάσης, των όρων επιλεξιμό- 
τητας, των δεσμεύσεων, και άλλων υποχρεώσεων των 
δικαιούχων. 

Α. Εξαιρέσεις από τις διοικητικές κυρώσεις 

1. Δεν επιβάλλονται διοικητικές κυρώσεις: 

α) όταν η μη συμμόρφωση οφείλεται σε ανωτέρα βία 
ή εξαιρετικές περιστάσεις, 

β) όταν η μη συμμόρφωση οφείλεται σε προφανή 
σφάλματα, 

γ) όταν η μη συμμόρφωση οφείλεται σε σφάλμα της 
αρμόδιας αρχής ή άλλης αρχής και εφόσον το σφάλμα 
δεν μπορούσε να εντοπιστεί εύλογα από το πρόσωπο 
το οποίο αφορά η διοικητική κύρωση. 

2. Οι διοικητικές κυρώσεις δεν επιβάλλονται για εκείνα 
τα στοιχεία της αίτησης πληρωμής ως προςτα οποία ο δι¬ 
καιούχος ενημερώνει εγγράφωςτην αρμόδια αρχή ότι η 
αίτηση πληρωμής είναι ανακριβής ή κατέστη ανακριβής 
μετά την υποβολή της, υπό τον όρο ότι η αρμόδια αρχή 
δεν έχει γνωστοποιήσει στον δικαιούχο την πρόθεσή 
της να διενεργήσει επιτόπιο έλεγχο και δεν τον έχει ήδη 
ενημερώσει σχετικά με τις περιπτώσεις μη συμμόρφω¬ 
σης όσον αφορά την αίτηση πληρωμής. 

3. Η αναφερόμενη στο ως άνω στοιχείο 2 ενημέρωση 
από τον δικαιούχο, έχει ως αποτέλεσμα την προσαρμογή 
της αίτησης πληρωμής στην πραγματική κατάσταση. 

Β. Παράλειψη δήλωσης του συνόλου των εκτάσεων 
της εκμετάλλευσης πέραν της δράσης 

Εάν για ένα δεδομένο έτος, ο δικαιούχος δεν δηλώσει 
όλα τα αγροτεμάχιά του στην αίτηση πληρωμής, και η 
διαφορά μεταξύ της συνολικής έκτασης που δηλώνεται 
στην αίτηση πληρωμής αφενός, και αφετέρου της έκτα¬ 
σης που προκύπτει εάν στην έκταση αυτή προστεθεί η 
συνολική έκταση των αδήλωτων αγροτεμαχίων υπερβαί¬ 
νει το 3 %, το συνολικό ποσό της πληρωμής των μέτρων 
στήριξης βάσει της έκτασης που οφείλεται στον εν λόγω 
δικαιούχο για το συγκεκριμένο έτος, μειώνεται έως και 
κατά 3%, ανάλογα με τη σοβαρότητα της παράλειψης, 
ως εξής: 

• 1%, εάν η διαφορά δεν υπερβαίνει το 20%, 

• 2% εάν η διαφορά υπερβαίνει το 20% αλλά δεν υπερ¬ 
βαίνει το 50%, 

• 3%, εάν η διαφορά υπερβαίνει το 50%. 

Γ. Εκπρόθεσμη υποβολή/μη υποβολή αίτησης πληρω¬ 
μής/παραστατικών συμμόρφωσης ειδικών διατάξεων/ 
ηλεκτρονικής έκδοσης Ετήσιου Σχεδίου Εφαρμογής - Μη 
συνεργασία κατά τη διάρκεια των ελέγχων 


1. Εκπρόθεσμη υποβολή/μη υποβολή αίτησης πλη¬ 
ρωμής 

Εκτός των περιπτώσεων ανωτέρας βίας - εξαιρετικών 
περιστάσεων, όπως αναφέρονται στο άρθρο 18 της πα¬ 
ρούσας, ισχύουν τα εξής: 

α) υποβολή της αίτησης πληρωμής μετά την κατα¬ 
ληκτική ημερομηνία υποβολής, οδηγεί σε μείωση του 
ποσού που ο δικαιούχος θα είχε δικαίωμα να λάβει κατά 
1% ανά εργάσιμη ημέρα, εάν η αίτηση πληρωμής είχαν 
υποβληθεί εμπρόθεσμα, 

β) για καθυστέρηση υποβολής της αίτησης μεγαλύτε¬ 
ρης των εικοσιπέντε (25) ημερολογιακών ημερών, αυτή 
θεωρείται μη αποδεκτή και δεν καταβάλλεται στον δικαι¬ 
ούχο καμία ενίσχυση για το συγκεκριμένο έτος εφαρμο- 
γής.Τυχόν επανάληψη, συνεπάγεται μονομερή διακοπή, 
εκ μέρους του δικαιούχου, των δεσμεύσεων που απορ¬ 
ρέουν από την απόφαση ένταξης πράξεων και επιβολή 
των σχετικών κυρώσεων της παραγράφου ΣΤ, εδάφιο δ 
του παρόντος άρθρου. 

2. Εκπρόθεσμη υποβολή/μη υποβολή παραστατικών 
συμμόρφωσης ειδικών διατάξεων. 

Εκτός των περιπτώσεων ανωτέρας βίας - εξαιρετικών 
περιστάσεων, όπως αναφέρονται στο άρθρο 18 της πα¬ 
ρούσας, ισχύουν τα εξής: 

αα. υποβολή παραστατικών συμμόρφωσης ειδικών 
διατάξεων που αφορούν την αγορά ατμιστήρων-δια- 
χυτήρων ή/και παγίδων παρακολούθησης που προ- 
βλέπονται από το Ετήσιο Σχέδιο Εφαρμογής καθώς και 
των παραστατικών συμμόρφωσης ειδικών διατάξεων 
για την παροχή υπηρεσιών εκ μέρους του επιβλέποντα 
Γεωπόνου, μετά την καταληκτική ημερομηνία υποβολής, 
οδηγεί σε μείωση του ποσού που ο δικαιούχος θα είχε 
δικαίωμα να λάβει κατά 1 % ανά εργάσιμη ημέρα, εάν τα 
παραστατικά συμμόρφωσης ειδικών διατάξεων είχαν 
υποβληθεί εμπρόθεσμα, 

ββ. για καθυστέρηση υποβολής των παραστατικών 
συμμόρφωσης ειδικών διατάξεων του ανωτέρω εδαφί¬ 
ου, μεγαλύτερης των εικοσιπέντε (25) ημερολογιακών 
ημερών, αυτά θεωρούνται μη αποδεκτά και δεν κατα¬ 
βάλλεται καμία ενίσχυση στον δικαιούχο. Σε περίπτωση 
επανάληψης, η ένταξη της σχετικής πράξης στη δράση 
της παρούσας ανακαλείται και ακολουθείται η διαδικα¬ 
σία ανάκτησης τυχόν καταβληθείσας ενίσχυσης προσαυ¬ 
ξημένης με τους νόμιμους τόκους. 

3. Εκπρόθεσμη υποβολή/μη υποβολή της ηλεκτρονι¬ 
κής έκδοσης Ετήσιου Σχεδίου Εφαρμογής 

Εκτός των περιπτώσεων ανωτέρας βίας - εξαιρετικών 
περιστάσεων, όπως αναφέρονται στο άρθρο 18 της πα¬ 
ρούσας, στην περίπτωση μη υποβολής ή υποβολής της 
ηλεκτρονικής έκδοσης του Ετήσιου Σχεδίου Εφαρμο¬ 
γής πέραν της καταληκτικής προθεσμίας, δεν χορηγείται 
στον δικαιούχο καμία ενίσχυση για το συγκεκριμένο έτος 
εφαρμογής. Σε περίπτωση επανάληψης, η ένταξη της 
σχετικής πράξης στη δράση της παρούσας ανακαλείται 
και ακολουθείται η διαδικασία ανάκτησης τυχόν κατα¬ 
βληθείσας ενίσχυσης προσαυξημένης μετουςνόμιμους 
τόκους. 

4. Μη συνεργασία κατά τη διάρκεια των ελέγχων 

Σε περίπτωση μη προσέλευσης στον επιτόπιο έλεγ¬ 
χο μετά από ειδοποίηση, άρνησης ελέγχου, απειλής ή 

χρήσης βίας κατά των ελεγκτών, μη επίδειξης μητρώων 
ή αρχείων και παραστατικών ή εγγράφων της εκμετάλ¬ 
λευσης, παρεμπόδισης ή μη διευκόλυνσης της μετάβα¬ 
σης και επιθεώρησης στο σύνολο των αγροτεμαχίων 
και των βοηθητικών χώρων της εκμετάλλευσης, ο πα¬ 
ραγωγός αποκλείεται από το σύνολο των ενισχύσεων 
που θα ελάμβανε για το έτος κατά το οποίο διεξάγεται ο 
έλεγχος. Σε περίπτωση επανάληψης της παράβασης σε 
επόμενο έλεγχο, ο δικαιούχος υποχρεούται να επιστρέ¬ 
φει ως αχρεωστήτως καταβληθέντα τα ποσά που του 
έχουν καταβληθεί τα προηγούμενα έτη, προσαυξημένα 
με τους νόμιμους τόκους και αποβάλλεται. 

Δ. Μη τήρηση των υποχρεώσεων της πολλαπλής συμ¬ 
μόρφωσης 

Σε περίπτωση μη τήρησης των υποχρεώσεων της πολ¬ 
λαπλής συμμόρφωσης επί των ενισχύσεων των μέτρων 
αγροτικής ανάπτυξης, οι μειώσεις και κυρώσεις που επι¬ 
βάλλονται επί των ενισχύσεων αυτών ορίζονται με σχετι¬ 
κή εγκύκλιο του ΟΠΕΚΕΠΕ σε εφαρμογή των Κανονισμών 
(ΕΕ) 1306/2013,640/2014 και 809/2014 και της υπ'αριθμ. 
1791/74062/02.07.2015 ΥΑ (ΦΕΚ Β' 1468/14.07.2015), 
όπως αυτή ισχύει κάθε φορά. 

Ε. Μειώσεις - κυρώσεις της ενίσχυσης της δράσης βά¬ 
σει της έκτασης 

Οι μειώσεις και αποκλεισμοί της περίπτωσης αυτής, 
ορίζονται στο Τμήμα II του κεφαλαίου IV του κατ'εξου¬ 
σιοδότηση Καν. (ΕΕ) αριθμ. 640/2014. Εάν η ίδια έκταση 
χρησιμεύει ως βάση για αίτηση πληρωμής στο πλαίσιο 
περισσότερων του ενός καθεστώτων στρεμματικής ενί¬ 
σχυσης ή μέτρων στήριξης βάσει της έκτασης, η έκταση 
αυτή λαμβάνεται υπόψη ξεχωριστά για καθένα από τα εν 
λόγω καθεστώτα ενίσχυσης ή μέτρα στήριξης. 

Ε. I) Βάση υπολογισμού σε σχέση με τις στρεμματικές 
ενισχύσεις 

1. Μία καλλιεργητική ομάδα αποτελούν οι εκτάσεις 
που δηλώνονται στο πλαίσιο της δράσης, για τις οποίες 
ισχύει το ίδιο ποσό ενίσχυσης. 

2. Εάν η έκταση που δηλώνεται από το δικαιούχο στο 
πλαίσιο της δράσης υπερβαίνει την έκταση με την οποία 
έχει ενταχθεί, για τον υπολογισμό της ενίσχυσης χρησι¬ 
μοποιείται η έκταση με την οποία έχει ενταχθεί. 

3. Εάν η προσδιορισθείσα έκταση μιας καλλιεργητι¬ 
κής ομάδας είναι μεγαλύτερη από τη δηλωθείσα με την 
αίτηση πληρωμής, για τον υπολογισμό της ενίσχυσης 
χρησιμοποιείται η δηλωθείσα έκταση. 

4. Με την επιφύλαξη των διοικητικών κυρώσεων 
σύμφωνα με τις παραγράφους Β, Γ και Δ του παρό¬ 
ντος άρθρου, εάν η δηλωθείσα έκταση υπερβαίνει την 
προσδιορισθείσα έκταση για μια καλλιεργητική ομάδα, 
η ενίσχυση υπολογίζεται με βάση την προσδιορισθείσα 
έκταση για την εν λόγω καλλιεργητική ομάδα. 

5. Ωστόσο, εάν η διαφορά μεταξύ της συνολικής προσ- 
διορισθείσας έκτασης και της συνολικής έκτασης που 
δηλώνεται για ενίσχυση είναι ίση με 0,1 εκτάριο ή μι¬ 
κρότερη, η προσδιορισθείσα έκταση θεωρείται ίση με τη 
δηλωθείσα έκταση.Το παραπάνω δεν εφαρμόζεται όταν 
η διαφορά υπερβαίνει το 20% της συνολικής έκτασης 
που έχει δηλωθεί για ενισχύσεις. 


Ε. II) Μειώσεις - Κυρώσεις σε περιπτώσεις δήλωσης 
έκτασης μεγαλύτερης από την πραγματική 

1. Οι κυρώσεις εφαρμόζονται ανά καλλιεργητική ομά¬ 
δα. 

2. Στην περίπτωση που η έκταση ανά καλλιεργητική 
ομάδα, την οποία ο δικαιούχος έχει αιτηθεί για πληρω¬ 
μή στο πλαίσιο της δράσης, υπερβαίνει την έκταση που 
προσδιορίζεται, το ποσοστό της απόκλισης μεταξύ δη- 
λωθείσας και προσδιορισθείσας έκτασης υπολογίζεται 
από τον τύπο: 100 X (δηλωθείσα -προσδιορισθείσα)/ 
προσδιορισθείσα και οι μειώσεις υπολογίζονται ως εξής: 

α) Εάν η διαφορά δεν υπερβαίνει το 3% της προσδι- 
ορισθείσας έκτασης ή τα δύο (2) εκτάρια, η ενίσχυση 
υπολογίζεται βάσει της προσδιορισθείσας έκτασης. 

β) Εάν η διαφορά υπερβαίνει το3%τηςπροσδιορισθεί- 
σας έκτασης ή τα δύο (2) εκτάρια, αλλά δεν υπερβαίνει το 
20% της προσδιορισθείσας έκτασης, η ενίσχυση υπολο¬ 
γίζεται με βάση την προσδιορισθείσα έκταση, μειωμένη 
κατά το διπλάσιο της διαπιστωθείσας διαφοράς. 

γ) Εάν η διαφορά υπερβαίνει το 20% της προσδιορι- 
σθείσας έκτασης, δεν χορηγείται καμιά ενίσχυση βάσει 
της έκτασης για την εν λόγω καλλιεργητική ομάδα. 

δ) Εάν η διαφορά υπερβαίνει το 50% της προσδιορι- 
σθείσας έκτασης δεν χορηγείται καμιά ενίσχυση βάσει 
της έκτασης για την εν λόγω καλλιεργητική ομάδα, και 
επιπροσθέτως, ο δικαιούχος υπόκειται σε πρόσθετη 
κύρωση ισόποση με την ενίσχυση που αντιστοιχεί στη 
διαφορά μεταξύ δηλωθείσας έκτασης και προσδιορι- 
σθείσας έκτασης. 

3. Το ποσό που προκύπτει από την κύρωση της παρα¬ 
γράφου Ε.ΙΙ.2.δ) συμψηφίζεται με τις πληρωμές τις οποίες 
δικαιούται ο εν λόγω δικαιούχος, βάσει αιτήσεων που θα 
καταθέσει, κατά τη διάρκεια των τριών ετών εφαρμογής 
που έπονται του έτους εφαρμογής της διαπίστωσης. 

4. Εάν το ποσό που υπολογίζεται σύμφωνα με την πα¬ 
ράγραφο Ε.ΙΙ.2.δ), δεν μπορεί να αποτελέσει εξ ολοκλή¬ 
ρου αντικείμενο συμψηφισμού κατά τη διάρκεια των 
τριών ημερολογιακών ετών που έπονται του ημερολογι¬ 
ακού έτους της διαπίστωσης, το υπόλοιπο διαγράφεται. 

ΣΤ. Μειώσεις - Κυρώσεις σε περίπτωση μη συμμόρφω¬ 
σης προςτα κριτήρια επιλεξιμότητας,τη γραμμή βάσης, 
τις δεσμεύσεις ή άλλες υποχρεώσεις 
α) Σε περίπτωση μη τήρησης των κριτηρίων επιλεξι- 
μότητας, στον δικαιούχο δεν καταβάλλεται ενίσχυση για 
το εξεταζόμενο έτος, η ένταξη της σχετικής πράξης στη 
δράση της παρούσας ανακαλείται και ακολουθείται η 
διαδικασία ανάκτησηςτυχόν καταβληθείσας ενίσχυσης 
προσαυξημένης με τους νόμιμους τόκους. 

β) Σε περίπτωση μη τήρησης της γραμμής βάσης, 
στον δικαιούχο δεν καταβάλλεται ενίσχυση για το εξε¬ 
ταζόμενο έτος. Σε περίπτωση επανάληψης, η ένταξη της 
σχετικής πράξης στη δράση της παρούσας ανακαλείται 
και ακολουθείται η διαδικασία ανάκτησης τυχόν κατα¬ 
βληθείσας ενίσχυσης προσαυξημένης με τους νόμιμους 
τόκους. 

γ) Σε περίπτωση μη τήρησης των δεσμεύσεων της 
δράσης, επιβάλλονται οι ακόλουθες κυρώσεις: 

αα. Εφόσον το Ετήσιο Σχέδιο Εφαρμογής δεν καταρτι¬ 
στεί από επιβλέποντα ο οποίος υπάγεται στον κλάδο ΠΕ 
Γεωπόνων ή εφόσον ο ίδιος ο δικαιούχος ο οποίος έχει 

καταρτίσει το Ετήσιο Σχέδιο Εφαρμογής δεν υπάγεται 
στον κλάδο ΠΕ Γεωπόνων, τότε το Ετήσιο Σχέδιο Εφαρ¬ 
μογής θεωρείται μη έγκυρο και στον δικαιούχο δεν κατα¬ 
βάλλεται η συνολική ενίσχυση για το εξεταζόμενο έτος. 

ββ. Εφόσον κατά τη διενέργεια διοικητικού ή επιτό¬ 
πιου ελέγχου, διαπιστωθεί απόκλιση (μείωση) μεταξύ 
του αριθμού των ατμιστήρων-διαχυτήρων ή/και παγί¬ 
δων παρακολούθησης που προκύπτει από τα σχετικά 
παραστατικά του ΚΦΑΣ και του αριθμού των ατμιστή- 
ρων-διαχυτήρων ή/και παγίδων παρακολούθησης που 
προβλέπονται από το Ετήσιο Σχέδιο Εφαρμογής, ισχύ¬ 
ουν τα κάτωθι: 

ί. Εφόσον η απόκλιση είναι έως 5%, στον δικαιούχο 
δεν επιβάλλεται καμία κύρωση. 

ϋ. Εφόσον η απόκλιση είναι μεγαλύτερη του 5% και 
έως 10%, η συνολική ενίσχυση που δικαιούται ο δικαιού¬ 
χος για το εξεταζόμενο έτος εφαρμογής, μειώνεται κατά 
20%. Στην περίπτωση πρώτης επανάληψης, η συνολική 
ενίσχυση που δικαιούται ο δικαιούχος για το εξεταζόμε¬ 
νο έτος εφαρμογής, μειώνεται κατά 50%. Για κάθε επόμε¬ 
νη επανάληψη, στον δικαιούχο δεν καταβάλλεται καμία 
ενίσχυση για το εξεταζόμενο έτος εφαρμογής. 

μι. Εφόσον η απόκλιση είναι μεγαλύτερη του 10% και 
έως 20%, η συνολική ενίσχυση που δικαιούται ο δικαιού¬ 
χος για το εξεταζόμενο έτος εφαρμογής, μειώνεται κατά 
50%. Για κάθε επόμενη επανάληψη, στον δικαιούχο δεν 
καταβάλλεται καμία ενίσχυση για το εξεταζόμενο έτος 
εφαρμογής. 

ίν. Εφόσον η απόκλιση είναι μεγαλύτερη του 20%, στον 
δικαιούχο δεν καταβάλλεται καμία ενίσχυση για το εξε¬ 
ταζόμενο έτος εφαρμογής. 

Στην περίπτωση επανάληψης, στον δικαιούχο δεν 
καταβάλλεται καμία ενίσχυση για το εξεταζόμενο έτος 
εφαρμογής, η ένταξη της σχετικής πράξης στη δράση 
της παρούσας ανακαλείται και ακολουθείται η διαδικα¬ 
σία ανάκτησης τυχόν καταβληθείσας ενίσχυσης προσαυ¬ 
ξημένης με τους νόμιμους τόκους. 

γγ. Εφόσον κατά τη διενέργεια επιτόπιου ελέγχου, δι¬ 
απιστωθεί απόκλιση (μείωση) μεταξύ του αριθμού των 
ηρτημένων στα δέντρα ατμιστήρων-διαχυτήρων ή/και 
παγίδων παρακολούθησης και του αριθμού των ατμι- 
στήρων-διαχυτήρων ή/και παγίδων παρακολούθησης 
που προβλέπονται από το Ετήσιο Σχέδιο Εφαρμογής, 
ισχύουν τα κάτωθι: 

ί. Εφόσον η απόκλιση είναι έως 5%, στον δικαιούχο 
δεν επιβάλλεται καμία κύρωση. 

ϋ. Εφόσον η απόκλιση είναι μεγαλύτερη του 5% και 
έως 10%, η συνολική ενίσχυση που δικαιούται ο δικαιού¬ 
χος για το εξεταζόμενο έτος εφαρμογής, μειώνεται κατά 
20%. Στην περίπτωση πρώτης επανάληψης, η συνολική 
ενίσχυση που δικαιούται ο δικαιούχος για το εξεταζόμε¬ 
νο έτος εφαρμογής, μειώνεται κατά 50%. Για κάθε επόμε¬ 
νη επανάληψη, στον δικαιούχο δεν καταβάλλεται καμία 
ενίσχυση για το εξεταζόμενο έτος εφαρμογής. 

μι. Εφόσον η απόκλιση είναι μεγαλύτερη του 10% και 
έως 20%, η συνολική ενίσχυση που δικαιούται ο δικαιού¬ 
χος για το εξεταζόμενο έτος εφαρμογής, μειώνεται κατά 
50%. Για κάθε επόμενη επανάληψη, στον δικαιούχο δεν 
καταβάλλεται καμία ενίσχυση για το εξεταζόμενο έτος 
εφαρμογής. 


ίν. Εφόσον η απόκλιση είναι μεγαλύτερη του 20%, στον 
δικαιούχο δεν καταβάλλεται καμία ενίσχυση για το εξετα¬ 
ζόμενο έτος εφαρμογής. Στην περίπτωση επανάληψης, 
στον δικαιούχο δεν καταβάλλεται καμία ενίσχυση για 
το εξεταζόμενο έτος εφαρμογής, η ένταξη της σχετικής 
πράξης στη δράση της παρούσας ανακαλείται και ακο¬ 
λουθείται η διαδικασία ανάκτησης τυχόν καταβληθείσας 
ενίσχυσης προσαυξημένης με τους νόμιμους τόκους. 

δδ. Σε περίπτωση που η απόκλιση (μείωση) του αριθ¬ 
μού των ατμιστήρων-διαχυτήρων των σημείων ββ. και 
γγ. του εδαφίου γ της παραγράφου ΣΤ του παρόντος 
άρθρου, είναι τέτοια ώστε να μην τηρείται ο ελάχιστος 
αριθμός ατμιστήρων-διαχυτήρων ανά μονάδα επιφά¬ 
νειας (εκτάριο ή στρέμμα) που προβλέπεται για το εκά- 
στοτε φυτοπροστατευτικό προϊόν στην άδεια έγκρισης 
διάθεσής του στην αγορά, επιβάλλονται οι κυρώσεις του 
εδαφίου β της παραγράφου ΣΤ του παρόντος άρθρου, 
περί μη τήρησης της γραμμής βάσης της δράσης. 

εε. Σε περίπτωση που από έλεγχο διαπιστωθεί ότι για 
κάποιο έτος εφαρμογής, τα στοιχεία της ηλεκτρονικής 
έκδοσης του Ετήσιου Σχεδίου Εφαρμογής δεν ταυτί¬ 
ζονται με αυτά του Ετήσιου Σχεδίου Εφαρμογής, στον 
δικαιούχο δεν καταβάλλεται η ενίσχυση για το εξετα¬ 
ζόμενο έτος. Σε περίπτωση επανάληψης, η ένταξη της 
σχετικής πράξης στη δράση της παρούσας ανακαλείται 
και ακολουθείται η διαδικασία ανάκτησης τυχόν κατα¬ 
βληθείσας ενίσχυσης προσαυξημένης με τους νόμιμους 
τόκους. 

στστ. Σε περίπτωση που σε κάποιο από τα τελευταία 
τρία (3) έτη εφαρμογής της δράσης, για τα οποία η δέ¬ 
σμευση της παρούσας προβλέπει καταπολέμηση των 
μικρολεπιδοπτέρων-στόχων της δράσης με αποκλειστι¬ 
κή χρήση φερομονών, διαπιστωθεί από διοικητικούς, 
επιτόπιους ή άλλους ελέγχους, χρήση χημικών εντομο- 
κτόνων για την αντιμετώπιση των συγκεκριμένων μικρο- 
λεπιδοπτέρων-στόχων της δράσης, στον δικαιούχο δεν 
καταβάλλεται η ενίσχυση για το εξεταζόμενο έτος. Σε 
περίπτωση επανάληψης, στον δικαιούχο δεν καταβάλ¬ 
λεται η ενίσχυση για το εξεταζόμενο έτος, η ένταξη της 
σχετικής πράξης στη δράση της παρούσας ανακαλείται 
και ακολουθείται η διαδικασία ανάκτησης τυχόν κατα¬ 
βληθείσας ενίσχυσης προσαυξημένης μετουςνόμιμους 
τόκους. 

ζζ. Εφόσον δεν τηρείται ή δεν είναι πλήρης ο προβλε- 
πόμενος από τον δικαιούχο γεωργοπεριβαλλοντικός - 
κλιματικός φάκελος, η συνολική ενίσχυση που δικαιούται 
ο δικαιούχος για το εξεταζόμενο έτος εφαρμογής μειώνε¬ 
ται κατά 2% για κάθε έτος διαπίστωσης της παράβασης. 

δ) Διακοπή των δεσμεύσεων που απορρέουν από την 
απόφαση ένταξης πράξεων. 

Σε περίπτωση που ο δικαιούχος διακόψει μονομερώς 
την εφαρμογή της δράσης πριν την ολοκλήρωση των 
δεσμεύσεών του, χωρίς να συντρέχουν λόγοι ανωτέρας 
βίας ή εξαιρετικές περιστάσεις, η ένταξη της σχετικής 
πράξης στη δράση ανακαλείται και επιβάλλονται κυρώ¬ 
σεις ως ακολούθως: 

αα. Εφόσον η διακοπή έγινε το πρώτο έτος, δεν χορη¬ 
γείται καμία ενίσχυση ή εφόσον έχει χορηγηθεί ενίσχυση, 
αυτή επιστρέφεται ως αχρεωστήτως καταβληθείσα. 

ββ. Εφόσον η διακοπή έγινε κατά τη διάρκεια του 
2ου ή 3ου έτους, δεν χορηγείται καμία ενίσχυση για το 
έτος της διακοπής ή εφόσον έχει χορηγηθεί ενίσχυση, το 
ποσό επιστρέφεται ως αχρεωστήτως καταβληθέν, προ¬ 
σαυξημένο με τους νόμιμους τόκους. Επιπλέον επιβάλ¬ 
λεται χρηματική ποινή που ισούται με το 50% της συνο¬ 
λικής ενίσχυσης που χορηγήθηκε τα προηγούμενα έτη. 

γγ. Εφόσον η διακοπή έγινε κατά τη διάρκεια του 4ου 
ή 5ου έτους δεν χορηγείται καμία ενίσχυση για το έτος 
της διακοπής ή εφόσον έχει χορηγηθεί, το ποσό επιστρέ- 
φεται ως αχρεωστήτως καταβληθέν, προσαυξημένο με 
τους νόμιμους τόκους. Επιβάλλεται επιπλέον χρηματική 
ποινή που ισούται με το 25% της συνολικής ενίσχυσης 
που χορηγήθηκε τα προηγούμενα έτη. 

ε) Εάν για ένα δεδομένο έτος, ο δικαιούχος δεν αιτη- 
θεί για πληρωμή το σύνολο της ενταγμένης στη δράση 
έκτασης και η διαφορά μεταξύ της συνολικής έκτασης, 
ανεξαρτήτως καλλιεργητικής ομάδας, που δηλώνεται 
στην αίτηση πληρωμής αφενός, και αφετέρου της ενταγ- 
μένης έκτασης, υπερβαίνει το 5%, το συνολικό ποσό της 
πληρωμής μειώνεται ανάλογα με τη σοβαρότητα της 
παράλειψης και την έκταση, ως εξής: 

αα. 5%, εάν η διαφορά δεν υπερβαίνει το 20% λόγω 
μικρής σοβαρότητας και μικρής έκτασης της μη συμ¬ 
μόρφωσης, 

ββ. 10% εάν η διαφορά υπερβαίνει το 20% αλλά δεν 
υπερβαίνει το 50%, λόγω μεσαίας σοβαρότητας και με¬ 
σαίας έκτασης της μη συμμόρφωσης, 
γγ. 25%, εάν η διαφορά υπερβαίνει το 50%, λόγω με¬ 
γάλης σοβαρότητας και μεγάλης έκτασης της μη συμ¬ 
μόρφωσης. 

στ) Στις περιπτώσεις που διαπιστώνεται ότι ο δικαι¬ 
ούχος δηλώνει ψευδή στοιχεία προκειμένου να λάβει 
ενίσχυση ή εφόσον δεν δηλώνει τα απαραίτητα στοιχεία 
λόγω αμελείας, δεν του καταβάλλεται ενίσχυση για το 
εξεταζόμενο έτος, η ένταξη της σχετικής πράξης στη 
δράση της παρούσας ανακαλείται και ακολουθείται η 
διαδικασία ανάκτησης τυχόν καταβληθείσας ενίσχυσης 
προσαυξημένης με τους νόμιμους τόκους. Επιπλέον, 
στον δικαιούχο επιβάλλεται αποκλεισμός από τη δυ¬ 
νατότητα υποβολής αίτησης στήριξης σε Προσκλήσεις 
του συνόλου των δράσεων του Μέτρου 10 «Γεωργοπε- 
ριβαλλοντικά και κλιματικά μέτρα» του ΠΑΑ 2014-2020, 
για χρονικό διάστημα δύο (2) ημερολογιακών ετών από 
την ημερομηνία έκδοσης της απόφασης ανάκλησης της 
ένταξης της πράξης στη δράση. 

Ζ. Σειρά των μειώσεων, απορριπτικών αποφάσεων, 
ανακτήσεων και κυρώσεων που επιβάλλονται 
Η σειρά επιβολής των μειώσεων, απορριπτικών απο¬ 
φάσεων, ανακτήσεων και κυρώσεων ορίζεται ως ακο¬ 
λούθως: 

1. οι μειώσεις και οι κυρώσεις που προβλέπονται στην 
ενότητα Ε (εκτός της παραγράφου Ε.11.2.5), επιβάλλο¬ 
νται σε όλες τις περιπτώσεις μη συμμόρφωσης, 

2. το ποσό που προκύπτει από την εφαρμογή της πα¬ 
ραγράφου Ζ.1, χρησιμεύει ως βάση για τον υπολογισμό 
τυχόν μειώσεων που επιβάλλονται σύμφωνα με την ενό¬ 
τητα ΣΤ του παρόντος άρθρου, 

3. το ποσό που προκύπτει από την εφαρμογή της πα¬ 
ραγράφου Ζ.2, χρησιμεύει ως βάση για τον υπολογισμό 


τυχόν μειώσεων που επιβάλλονται σύμφωνα με την ενό¬ 
τητα Γ του παρόντος άρθρου, 

4. το ποσό ενίσχυσης που προκύπτει από την εφαρ¬ 
μογή της παραγράφου Ζ.3, χρησιμεύει ως βάση για τον 
υπολογισμό των ανακτήσεων που επιβάλλονται σύμφω¬ 
να με την ενότητα ΣΤ του παρόντος άρθρου, 

5. το ποσό ενίσχυσης που προκύπτει από την εφαρ¬ 
μογή της παραγράφου Ζ.5, χρησιμεύει ως βάση για τον 
υπολογισμό τυχόν μειώσεων που επιβάλλονται σύμφω¬ 
να με την ενότητα Δ του παρόντος άρθρου, 

6. το ποσό ενίσχυσης που προκύπτει από την εφαρ¬ 
μογή της παραγράφου Ζ.6, χρησιμεύει ως βάση για τον 
υπολογισμό του συμψηφισμού ποσών που έχουν προ- 
κύψει σύμφωνα με την παράγραφο Ε.11.2.δ της ενότητας 
Ε, κατά τα προηγούμενα τρία έτη εφαρμογής. 

Άρθρο 17 

Διαδικασία καταβολής της ενίσχυσης 

1.0 ΟΠΕΚΕΠΕ, ως Οργανισμός Πληρωμής, είναι αρμό¬ 
διος για την καταβολή της ενίσχυσης στους δικαιούχους. 

2. Μέσω του Συμφώνου Διασφάλισης Ποιότητας Υπη¬ 
ρεσιών που θα συνυπογραφθεί μεταξύ του ΟΠΕΚΕΠΕ και 
των Περιφερειών, ο ΟΠΕΚΕΠΕ τους αναθέτει την έγκριση 
(αναγνώριση και εκκαθάριση) της δαπάνης. 

3. Η διαδικασία καταβολής της ενίσχυσης διενεργείται 
σύμφωνα με σχετική εγκύκλιο του ΟΠΕΚΕΠΕ. 

4. Μετά την ολοκλήρωση των διοικητικών και επιτόπι¬ 
ων ελέγχων, όπως περιγράφονται στα άρθρα 14 και 15 
της παρούσας, διενεργείται αξιολόγηση του συνόλου 
των αιτήσεων πληρωμής που οδηγεί στον ορισμό του 
τελικού ποσού πληρωμής. Οι πληρωμές καταβάλλονται 
σε δύο το πολύ δόσεις. 

5. Κατά τα οριζόμενα στο άρθρο 75 του Καν. (ΕΕ) 
1306/2014, δύναται να καταβληθεί προκαταβολή της 
ενίσχυσης, μετά την ολοκλήρωση των διοικητικών ελέγ¬ 
χων όπως περιγράφονται στο άρθρο 14 της παρούσας, 
πριν την 1 η Δεκεμβρίου αλλά όχι πριν τη 16η Οκτωβρίου 
εκάστου έτους. 

6. Επιπλέον, οι Περιφέρειες δια των αρμόδιων υπηρε¬ 
σιών τους ενημερώνουν τον ΕΦΔ για το συνολικό ποσό 
που προβλέπεται να καταβληθεί στους δικαιούχους, 
προκειμένου ο τελευταίος να εκδώσει απόφαση έγκρι¬ 
σης διάθεσης πίστωσης, στην οποία αναγράφεται το εν 
λόγω ποσό, η Συλλογική απόφαση (Σ.Α.Ε.), ο ενάριθμος 
(Κ.Α.Ε.) και ο τίτλος του έργου του Προγράμματος Δημο¬ 
σίων Επενδύσεων από το οποίο θα πραγματοποιηθεί η 
διάθεση της πίστωσης. Ο ΕΦΔ διαβιβάζει την απόφαση 
αυτή στη Γενική Διεύθυνση Οικονομικών Υπηρεσιών, 
Διεύθυνση Οικονομικής Διαχείρισης του ΥπΑΑΤ και την 
καταχωρίζει στο ΟΠΣΑΑ. 

7. Η Διεύθυνση Οικονομικής Διαχείρισης του ΥπΑΑΤ, σε 
συνέχεια της ως άνω απόφασης, εκδίδει εντολή κατανο¬ 
μής πίστωσης με την οποία μεταφέρονται οι πιστώσεις 
στον Ειδικό Λογαριασμό Εγγυήσεων Γεωργικών Προϊό¬ 
ντων (ΕΛΕΓΕΠ) μέσω του Πληροφοριακού Συστήματος 
Παρακολούθησης Πληρωμών και Οφειλών Δημοσίων 
Επενδύσεων (ΠΣΥΠΟΔΕ). Την εντολή αυτή διαβιβάζει 
στην Τράπεζα της Ελλάδος, την αναρτά στο Πρόγραμμα 
«ΔΙΑΥΓΕΙΑ» και την καταχωρίζει στο ΟΠΣΑΑ. 

8. Με ευθύνη του ΟΠΕΚΕΠΕ, ενημερώνεται το ΟΠΣΑΑ 
από το ΠΣ, μέσω κατάλληλης διεπαφής, για τις αιτήσεις 
πληρωμής, τους διοικητικούς ελέγχους, τους επιτόπιους 
ελέγχους και τα στοιχεία πληρωμών και συντάσσονται 
πίνακες αποτελεσμάτων διοικητικών και επιτόπιων ελέγ¬ 
χων, στους οποίους: 

α. Για τις πράξεις των οποίων ανακαλείται η ένταξη 
αποτυπώνονται η αιτούμενη έκταση, το ποσό ένταξης 
και οι λόγοι ανάκλησης. 

β. Για τις πράξεις που καταβλήθηκε η ενίσχυση απο- 
τυπώνονται: 

• η αιτούμενη έκταση, 

• η προσδιορισθείσα και η πληρωτέα έκταση (ανά καλ¬ 
λιεργητική ομάδα), 

• το ποσό ένταξης - πληρωμής προ κυρώσεων, 

• το ποσό κυρώσεων, 

• το τελικό ποσό πληρωμής μετά κυρώσεων, 

• τυχόν συμψηφισμοί από αχρεωστήτως καταβληθέ- 
ντα ποσά, 

• ποινές πολλαπλής συμμόρφωσης και πολυετείς κυ¬ 
ρώσεις. 

9. Ενδικοφανείς προσφυγές 

α. Με την ολοκλήρωση της διαδικασίας, οι πίνακες 
αναρτώνται στο ΠΣ και η ανάρτηση τους ανακοινώνεται 
στην ιστοσελίδα του ΥπΑΑΤ,του ΠΑΑ και του ΟΠΕΚΕΠΕ. 
Η ενημέρωση περιλαμβάνει τη δυνατότητα υποβολής 
προσφυγής (ενδικοφανούς προσφυγής) κατά την έννοια 
του άρθρου 25 του ν. 2690/1999. 

β. Οι προσφυγές υποβάλλονται μέσω του ΠΣ, εντός 
δέκα (10) εργάσιμων ημερών από την αναγραφόμενη 
στους πίνακες ημερομηνία, απευθείας στις Περιφερεια¬ 
κές Ενότητες. Στην προσφυγή του ο δικαιούχος οφείλει 
να αναφέρει αναλυτικά τους λόγους καθώς και να προ¬ 
σκομίζει οποιοδήποτε επιπλέον στοιχείο προκειμένου 
να αποδείξει το αληθές των λόγων του. 

γ. Οι προσφυγές των δικαιούχων εξετάζονται από 
τριμελή επιτροπή, η οποία ορίζεται με απόφαση του 
Περιφερειάρχη και αποτελείται από υπαλλήλους της 
Περιφερειακής Ενότητας ή/καιτης Περιφέρειας, εφόσον 
δεν υπάρχει η δυνατότητα στελέχωσηςτης επιτροπής με 
υπαλλήλους της Περιφερειακής Ενότητας. Στην εν λόγω 
Επιτροπή συμμετέχει τουλάχιστον ένας γεωτεχνικός. Σε 
κάθε περίπτωση, εξασφαλίζεται ότι πρόσωπα τα οποία 
διεξήγαγαν, σε προγενέστερο στάδιο, οποιοδήποτε 
έλεγχο που αφορούσε την αίτηση πληρωμής του προ- 
σφεύγοντα, δεν συμμετέχουν στη διαδικασία εξέτασης 
της συγκεκριμένης προσφυγής. Εξασφαλίζεται ότι για τα 
πρόσωπα που μετέχουν στη διαδικασία εξέτασης των 
προσφυγών, δεν υφίσταται σύγκρουση συμφερόντων, 
μέσω υποβολής κατάλληλης δήλωσης. 

δ. Οι αποφάσεις λαμβάνονται σύμφωνα με την πλειο¬ 
ψηφική γνώμη των παρόντων μελών. 

ε. Σε περίπτωση καταγγελίας ή υπόνοιας για απάτη 
για την αξιολόγηση της αίτησης, πραγματοποιείται και 
συμπληρωματικός επιτόπιος έλεγχος. 

στ. Η εξέταση των προσφυγών πρέπει να έχει ολοκλη¬ 
ρωθεί εντός διαστήματος που δεν υπερβαίνει τους δύο 
(2) μήνες από την καταληκτική ημερομηνία υποβολής 
τους. 

ζ. Μετά το τέλος της εξέτασης των προσφυγών το σύ¬ 


νολο των στοιχείων καταχωρίζονται στο ΠΣ και μεταφέ- 
ρονται στο ΟΠΣΑΑ, με κατάλληλη υπηρεσία διαδικτύου 
που παρέχεται από το τελευταίο. 

Άρθρο 18 

Ανωτέρα Βία - Εξαιρετικές περιστάσεις 

1. Στο πλαίσιο του Μέτρου 10 ως «ανωτέρα βία» και 
«εξαιρετικές περιστάσεις» δύνανται να αναγνωρισθούν 
ιδίως οι ακόλουθες περιπτώσεις: 

α) θάνατος του δικαιούχου, 

β) μακροχρόνια ανικανότητα του δικαιούχου προς 
εργασία, 

γ) σοβαρή φυσική καταστροφή που προκαλεί σημα¬ 
ντική ζημιά στην εκμετάλλευση, 

δ) απαλλοτρίωση του συνόλου ή σημαντικού τμήμα¬ 
τος της εκμετάλλευσης, εφόσον δεν ήταν προβλέψιμη 
κατά την ημέρα υποβολής της αίτησης, 

ε) νόσος των φυτών που πλήττει αντιστοίχως ένα μέ¬ 
ρος ή το σύνολο των καλλιεργειών του δικαιούχου, 

στ) οποιαδήποτε άλλη περίπτωση που κατά την νο¬ 
μολογία των εθνικών δικαστηρίων ή του Δικαστηρίου 
των Ευρωπαϊκών Κοινοτήτων μπορεί να θεωρηθεί πε¬ 
ρίπτωση ανωτέρας βίας. 

2. Εάν ο δικαιούχος δεν ήταν σε θέση να εκπληρώσει 
τις δεσμεύσεις της δράσης ως αποτέλεσμα ανωτέρας 
βίας ή εξαιρετικών περιστάσεων, διατηρεί το δικαίωμά 
του να λάβει ενίσχυση για τα έτη κατά τα οποία προέκυ- 
ψε η περίπτωση ανωτέρας βίας ή οι εξαιρετικές περιστά¬ 
σεις για τα πρόσθετα κόστη και το διαφυγόν εισόδημα 
ως αποτέλεσμα των δεσμεύσεων που αναλήφθησαν, με 
την εξαίρεση του κόστους συναλλαγής (αμοιβή επιβλέ- 
ποντα Γεωπόνου). 

3. Οι περιπτώσεις ανωτέρας βίας και οι εξαιρετικές πε¬ 
ριστάσεις υποβάλλονται εγγράφως στις αρμόδιες ΔΑΟ/ 
ΔΑΟΚ μαζί με τα σχετικά αποδεικτικά στοιχεία που κρί- 
νονται ικανοποιητικά από τους ως άνω φορείς, εντός 
δεκαπέντε (15) εργάσιμων ημερών από την ημέρα που 
ο δικαιούχος ή ο έλκων εξ αυτού δικαιώματα είναι σε 
θέση να το πράξει. 

4. Η αρμόδια ΔΑΟ/ΔΑΟΚ αξιολογεί τις ανωτέρω περι¬ 
πτώσεις και τις διαβιβάζει σε τριμελή επιτροπή η οποία 
συστήνεται από υπαλλήλους τους, η οποία και γνωμοδο- 
τεί. Στην ανωτέρω επιτροπή δύναται να συμμετέχει και 
υπάλληλος της νομικής υπηρεσίας, εφόσον υφίσταται. 
Τα αποτελέσματα της γνωμοδότησης καταχωρούνται 
στο ΠΣ και γνωστοποιούνται στον ΟΠΕΚΕΠΕ και τον ΕΦΔ. 

Άρθρο 19 

Ανάκτηση Αχρεωστήτως Καταβληθέντων Ποσών 

Τυχόν αχρεωστήτως καταβληθέντα ποσά για μια συ¬ 
γκεκριμένη περίοδο δύναται, σε περίπτωση διαπίστω¬ 
σης ύπαρξης άλλης αναγνωρισμένης και εκκαθαρισμέ¬ 
νης απαίτησης του αιτούντα, να συμψηφιστούν με την εν 
λόγω αναγνωρισμένη και εκκαθαρισμένη απαίτησή του 
και σε περιπτώσεις που τα ποσά δεν επαρκούν, ανακτώ¬ 
νται με τη διαδικασία που περιγράφεται στο εκάστοτε 
ισχύον νομοθετικό πλαίσιο. 




ΠΑΡΑΡΤΗΜΑ I 

Πίνακας 1: Επιτρεπόμενοι συνδυασμοί σε επίπεδο ενταγμένης εκμετάλλευσης μεταξύ των Μέτρων 10 «Γεωργοπεριβαλλοντικά και κλιματικά μέτρα», 11 «Βιολογική Γεωργία» 
και 14 «Καλή μεταχείριση των ζώων» του ΠΑΑ 2014 - 2020. 

10.1.2 Προστασία παραδοσιακού ελαιώνα Άμφισσας 

Άρθρο 20 
Τελικές Διατάξεις 

Οι διατάξεις της παρούσας απόφασης ισχύουν από την ημερομηνία δημοσίευσής της στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 20 Απριλίου 2017 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























